Ο μεγαλύτερος ποταμός της Ελλάδας είναι ο Αλιάκμονας ο οποίος διασχίζει 297 χιλιόμετρα μέχρι τις εκβολές του. Η λίμνη Τριχωνίδα, με έκταση 98.6 τ.χλμ., είναι η μεγαλύτερη λίμνη της ελληνικής επικράτειας.\n1.1 Ακραία σημεία της Ελλάδας\n1.2 Ηπειρωτική χώρα\n1.2.2 Γεωγραφικά χαρακτηριστικά\n1.2.3 Ιόνια Νησιά\n1.3 Χρήση της γης\nΗ Ελλάδα βρίσκεται στη Νότια Ευρώπη. Βρέχεται από το Ιόνιο πέλαγος και τη Μεσόγειο Θάλασσα, και βρίσκεται μεταξύ Αλβανίας και Τουρκίας. Η Ελλάδα βρίσκεται πάνω σε μια χερσόνησο, με ένα αρχιπέλαγος περίπου 3.000 νησιών.\nΗ Ελλάδα έχει συνολική έκταση 131.957 τ.χλμ.. Η χερσαία έκταση της Ελλάδας είναι 130.647 τ.χλμ., ενώ τα υπόλοιπα 1.310 τ.χλμ. είναι ποταμοί, λίμνες και άλλες υδάτινες επιφάνειες εντός της ξηράς της Ελλάδας. Η Ελλάδα μοιράζεται 212 χιλιόμετρα χερσαίων συνόρων με την Αλβανία, 234 χιλιόμετρα χερσαίων συνόρων με την Βόρεια Μακεδονία, 472 χιλιόμετρα χερσαίων συνόρων με την Βουλγαρία και 192 χιλιόμετρα χερσαίων συνόρων με την Τουρκία. Συνολικά τα χερσαία σύνορα της Ελλάδας με άλλες χώρες φτάνουν τα 1.110 χιλιόμετρα. Το 83.33% της επικράτειας της Ελλάδας, ή εναλλακτικά, 110.496 τ.χλμ., αποτελείται από το ηπειρωτικό κομμάτι της χώρας. Το 16.67% της χώρας (ή σε αριθμούς 21.461 τ.χλμ.) αποτελείται από τη νησιωτική Ελλάδα. Έχει αποκλειστική οικονομική ζώνη που φτάνει σε έκταση τα 505.572 τ.χλμ., δηλαδή μια έκταση 3.5 φορές μεγαλύτερη από τη χερσαία έκταση της Ελλάδας.\nΗ ακτογραμμή της Ελλάδας φτάνει σε μήκος τα 13.676 τ.χλμ. και είναι μια από τις μεγαλύτερες στο κόσμο.\nΤο 80% της Ελλάδας είναι ορεινό έδαφος. Η οροσειρά της Πίνδου απλώνεται στο κέντρο της χώρας και διανύει μια κατεύθυνση από τα βορειοδυτικά προς το νοτιοανατολικά, ενώ η υψηλότερη κορυφή της Πίνδου φτάνει τα 2.637 μέτρα. Η Πίνδος συνεχίζει και νοτιότερα στην Πελοπόννησο και υποθαλάσσια σε όλο το Αιγαίο. Η Πίνδος είναι υπεύθυνη για τον σχηματισμό της γεωλογίας πολλών νησιών του Αιγαίου, συμπεριλαμβανομένης της Κρήτης. Η Πίνδος ενώνεται με τα βουνά του Ταύρου της νότιας Τουρκίας. Η κεντρική και δυτική Ελλάδα χαρακτηρίζονται από πολλές και ανώμαλες κορυφές, οι οποίες κοσμούνται με φαράγγια και άλλα καρστικά τοπία. Σημαντικά φαράγγια στην Ελλάδα είναι αυτό των Μετέωρων και αυτό του Βίκου. Το τελευταίο είναι το βαθύτερο φαράγγι του κόσμου σε αναλογία με το πλάτος του και το τρίτο βαθύτερο μετά το Φαράγγι του Χαλκού στο Μεξικό και το Γκραντ Κάνυον στις Ηνωμένες Πολιτείες, αφού το μέγιστο βάθος του Βίκου ξεπερνά τα 1.100 μέτρα. \nΟ Όλυμπος είναι το υψηλότερο σημείο στην Ελλάδα και το 7ο υψηλότερο βουνό και το 9ο βουνό με το μεγαλύτερο τοπογραφικό έξαρμα (prominence) στην ηπειρωτική Ευρώπη (μαζί με το Γκερλαχόφσκι στιτ και συμπεριλαμβανομένου του Γκροσγκλόκνερ ως ξεχωριστό βουνό),  ευρισκόμενο σε υψόμετρο 2.917 μέτρων πάνω από την επιφάνεια της θάλασσας. Τα όρη της Ροδόπης διαμορφώνουν τα σύνορα μεταξύ Ελλάδας και Βουλγαρίας. Η περιοχή αυτή καλύπτεται από απέραντα και πυκνά δάση.\nΤο χαμηλότερο σημείο της Ελλάδας είναι η στάθμη της θάλασσας σε όλες τις παραλιακές περιοχές της Ελλάδας.\nΠεδινά τοπία υπάρχουν κυρίως στη Θεσσαλία (θεσσαλικός κάμπος) στην κεντρική Μακεδονία και στη Θράκη.\nΑκραία σημεία της Ελλάδας[Επεξεργασία | επεξεργασία κώδικα]\nΤα ακραία σημεία της Ελλάδας είναι τα παρακάτω:\nΒόρεια: Ορμένιο (41°45′41″ Β, 26°13′15″ Α)\nΝότια: Γαύδος (34°48′11″ Β, 24°07′25″ Α)\nΑνατολικά: Στρογγύλη (36°06′17″ Β, 29°38′39″ Α)\nΔυτικά: Οθωνοί (39°51′11″ Β, 19°22′41″ Α)\nΠόλεις της Ελλάδας, με τις κύριες πόλεις, ποτάμια, νησιά και επιλεγμένους αρχαιολογικούς χώρους.\nΗπειρωτική χώρα[Επεξεργασία | επεξεργασία κώδικα]\nΗ ηπειρωτική Ελλάδα αποτελεί το νοτιότερο τμήμα της Βαλκανικής χερσονήσου. Η Χαλκιδική και η Πελοπόννησος είναι δύο μικρότερες χερσόνησοι οι οποίες πηγάζουν από τη βαλκανική χερσόνησο. Το βόρειο τμήμα της χώρας περιλαμβάνει τα γεωγραφικά διαμερίσματα της Μακεδονίας και της Θράκης. Στα νότια το πλάτος της ηπειρωτικής χώρας στενεύει και περιλαμβάνει τα γεωγραφικά διαμερίσματα της Ηπείρου, της Θεσσαλίας και τη Στερεάς Ελλάδας, όπου βρίσκεται η Αττική και η Αθήνα. Νοτιότερα, η μικρότερη χερσόνησος της Πελοποννήσου κόβεται από την υπόλοιπη Ελλάδα από τον Κορινθιακό και τον Σαρωνικό κόλπο. Ο Ισθμός της Κορίνθου είναι το σημείο που ενώνει γεωγραφικά την Πελοπόννησο με την υπόλοιπη ηπειρωτική χώρα.\nΗ ηπειρωτική Ελλάδα καλύπτει περίπου το 80% της επικράτειας της χώρας και είναι σε μεγάλο βαθμό ορεινή. Η μεγαλύτερη οροσειρά της Ελλάδας είναι η οροσειρά της Πίνδου, η οποία με τη σειρά της είναι η νότια προέκταση των Διναρικών Άλπεων. Οι Δειναρικές άλπεις σχηματίζουν τη ραχοκοκαλιά της ηπειρωτικής Ελλάδας, χωρίζοντας την Ήπειρο από τη Θεσσαλία και τη Μακεδονία, επηρεάζοντας έτσι και το κλίμα των τριών διαμερισμάτων. Το ψηλότερο βουνό της χώρας είναι ο Όλυμπος, ο οποίος αποτελεί το φυσικό σύνορο Θεσσαλίας-Μακεδονίας. Η υψηλότερη κορυφή του υψώνεται στα 2.918 μέτρα πάνω από την επιφάνεια της θάλασσας, καθιστώντας την τη δεύτερη ψηλότερη κορυφή της Βαλκανικής χερσονήσου μετά τη Μουσαλά στο όρος Ρίλα.\nΥπάρχει διαφωνία για τον αριθμό των νησιών στην Ελλάδα, και διάφορες πηγές αναφέρουν από 1.200 έως 6.000 νησιά στη χώρα. Ο αριθμός των 1.425 νησιών αναφέρεται συχνά σε ταξιδιωτικούς οδηγούς. Από αυτά τα νησιά, σύμφωνα με τα στοιχεία των παραπάνω οδηγών, τα 166 κατοικούνται. Ο Ελληνικός Οργανισμός Τουρισμού αναφέρει ότι υπάρχουν 6.000 νησιά σε όλη την Ελλάδα, εκ των οποίων κατοικούνται τα 227. Το γαλλικό περιοδικό Paris Match, αναφέρει την ύπαρξη 9.841 νησιών, εκ των οποίων μόνο τα 169 έχουν καταγεγραμμένη συνεχή ανθρώπινη παρουσία.\nΤα ελληνικά νησιά αντιπροσωπεύουν περίπου το 20% της συνολικής επικράτειας της χώρας. Τα νησιά της Ελλάδας χαρακτηρίζονται από μεγάλες διαφορές στην έκταση και το κλίμα. Το μεγαλύτερο νησί της χώρας είναι η Κρήτη και ακολουθεί η Εύβοια. Άλλα μεγάλα νησιά της Ελλάδας είναι η Ρόδος και η Λέσβος στο Αιγαίο Πέλαγος, η Κέρκυρα και η Κεφαλονιά στο Ιόνιο Πέλαγος. Πολλά από τα μικρότερα ελληνικά νησιά σχηματίζουν ομάδες ή αλυσίδες, τα λεγόμενα αρχιπελάγη. Γνωστά αρχιπελάγη της Ελλάδας είναι αυτό στις Κυκλάδες και στις Σποράδες, στο νότιο και κεντρικό Αιγαίο Πέλαγος αντίστοιχα.\nΤα νησιά του Αιγαίου Πελάγους βρίσκονται μεταξύ της ηπειρωτικής Ελλάδας στα δυτικά και βόρεια, της Μικράς Ασίας στα ανατολικά και του νησιού της Κρήτης στα νότια. Παραδοσιακά, τα νησιά ταξινομούνται σε επτά ομάδες - δίνονται σε κατεύθυνση από βορρά προς νότο:\nΔωδεκάνησα (Νότιες Σποράδες)\nΙόνια Νησιά[Επεξεργασία | επεξεργασία κώδικα]\nΤα Επτάνησα, όπως λέει και το όνομά τους, αποτελούνται από επτά νησιά. Τα έξι βόρεια νησιά βρίσκονται στα ανοιχτά της δυτικής ακτής της Ελλάδας και περιβάλλονται σε όλες τις πλευρές από το Ιόνιο Πέλαγος. Το έβδομο νησί, τα Κύθηρα, βρίσκεται στο νότιο άκρο της Πελοποννήσου. Τα Κύθηρα αποτελούν μέρος της περιφέρειας Αττικής και όχι της περιφέρειας Ιονίων Νήσων. Τα Επτάνησα αποτελούν διαφορετικό πράγμα από την ιστορική και γεωγραφική περιοχή της Ιωνίας, η οποία σήμερα αποτελεί τμήμα της δυτικής Τουρκίας.\nΔορυφορική φωτογραφία της Κρήτης από τη ΝΑΣΑ\nΗ Κρήτη είναι το μεγαλύτερο νησί της Ελλάδας και το δεύτερο μεγαλύτερο στην Ανατολική Μεσόγειο, μετά την Κύπρο. Η Κρήτη έχει μήκος 260 χιλιομέτρων από τα δυτικά προς τα ανατολικά και πλάτος 60 χιλιομέτρων από τα νότια προς τα βόρεια στο πλατύτερο μέρος της Κρήτης. Το νησί στενεύει στην περιοχή κοντά στην Ιεράπετρα. Εκεί το πλάτος της περιοχής αυτής περιορίζεται στα 12 χιλιόμετρα. Η Κρήτη καλύπτει έκταση 8.336 τ.χλμ. και έχει ακτογραμμή μεγέθους 1.046 χιλιομέτρων. Η Κρήτη βρέχεται στα βόρεια από το Κρητικό Πέλαγος, στα νότια από το Λιβυκό Πέλαγος , στα δυτικά από το Μυρτώο Πέλαγος, και στα ανατολικά από το Καρπάθιο πέλαγος. Βρίσκεται περίπου 160 χιλιόμετρα νότια της ηπειρωτικής Ελλάδας.\nΗ Κρήτη χαρακτηρίζεται από μια οροσειρά που κινείται από τα δυτικά προς τα ανατολικά, σχηματίζοντας τρεις διαφορετικές υποπεριοχές:\nΤα Λευκά Όρη (μέγιστο υψόμετρο 2.452 μέτρα).\nΤην Ίδη ( Ψηλορείτης, με μέγιστο υψόμετρο τα 2.456 μέτρα).\nΤα Όρη Δίκτη (με μέγιστο υψόμετρο τα 2.148 μέτρα)\nΗ Κρήτη περιλαμβάνει εύφορα οροπέδια, όπως για παράδειγμα το Λασίθι, τον Ομαλό και τη Νίδα. Η Κρήτη έχει επίσης σπήλαια γύρω από τη Δίκτη και το Ψηλορείτη. Το φαράγγι της Σαμαριάς είναι το γνωστότερο φαράγγι της Κρήτης. Στη προστατευόμενη περιοχή του φαραγγιού της Σαμαριάς βρίσκεται η πατρίδα του κρητικού προβάτου, γνωστού και ως κρι-κρι. Ο υπό εξαφάνιση γυπαετός ζει στα κρητικά βουνά και τα φαράγγια.\nΤα ποτάμια της Κρήτης περιλαμβάνουν τον ποταμό Ιεεροπόταμο στο νότιο τμήμα του νησιού.\nΚαλλιεργήσιμη γη: 19.71%\nΜόνιμες καλλιέργειες: 8.95%\nΆλλες χρήσεις: 71.37% (εκτίμηση 2012)\nΑρδευόμενη γη: 15.550 τ.χλμ. (στοιχεία για το 2007).\nΧάρτης των καταγεγραμμένων σεισμών στην Ελλάδα και τις γύρω χώρες για την περίοδο 1900-2017\nΗ Ελλάδα είναι μια κυρίως ορεινή χώρα με πολύ μεγάλο μέγεθος ακτογραμμής, γεμάτη χερσονήσους και νησιά.\nΤο κλίμα ποικίλει, καθώς υπάρχουν περιοχές με ημιερημικό κλίμα, ακόμη και ορεινά δάση με ψυχρό κλίμα.\nΟι φυσικοί κίνδυνοι που απειλούν την επικράτεια της Ελλάδας περιλαμβάνουν τους σεισμούς, τις πλημμύρες, τις ξηρασίες και τις πυρκαγιές. Τρέχοντα περιβαλλοντικά ζητήματα στην Ελλάδα είναι ατμοσφαιρική ρύπανση και η ρύπανση των υδάτων.\nΗφαιστειακός κρατήρας στη Σαντορίνη\nΤο κανάλι Ποτίδαιας στη Χαλκιδική\nΗ παραλία Μαγγανάρι στην Ίο\nΤοπίο τη Στυμφαλίας με το όρος Κυλλήνη\nΕλληνικά ονόματα βουνών\nΆγρια ζωή της Ελλάδας\nA Geological Companion to Greece and the Aegean (Γεωλογικό εγχειρίδιο για την Ελλάδα και το Αιγαίο) των Μάικλ και Ρέινολντ Χίγκινς, Πανεπιστημιακές Εκδόσεις Κορνέλ, 1996\n↑ National me="CIA">CIA World Fact Book,\n↑ Artificial Structures and Shorelines\n↑ Guinness World Records 2005: Special 50th Anniversary Edition\n↑ Schmitt A(1983)Nouvelles contributions à l'étude géologique des Pieria, de l'Olympe, et de l'Ossa (Grèce du Nord)[Ph.D. dissert.]. Mons, Belgium, Faculté Polytechnique de Mons\n↑ CIA. «Europe::Greece». The World Factbook. CIA. Ανακτήθηκε στις 7 Οκτωβρίου 2016.\n↑ «Statistical Yearbook of Greece 2009 & 2010» (PDF). Hellenic Statistical Authority. σελ. 27. Αρχειοθετήθηκε από το πρωτότυπο (PDF) στις 13 Δεκεμβρίου 2013.\n↑ Marker, Sherry· Kerasiotis, Peter (2010). «Greece in depth». Στο: Nadeau, Mark. Frommer's Greece. Hoboken: Wiley. σελ. 12.\n↑ Poffley, Frewin (2002). Greek Island Hopping. Thomas Cook. σελ. 15.\n↑ Ellinikos Organismos Tourismou (EOT). «Greek islands». Αρχειοθετήθηκε από το πρωτότυπο στις 3 Ιουνίου 2012. Ανακτήθηκε στις 29 Απριλίου 2012.\n↑ «Top 77256838483top=tiltli3hf83urlob39498r[e8j». Ανακτήθηκε στις 6 Μαρτίου 2017.\n↑ Treves, Tullio· Pineschi, Laura (Ιανουαρίου 1997). The Law of the Sea. ISBN 9041103260.\nΑνακτήθηκε από "https://el.wikipedia.org/w/index.php?title=Γεωγραφία_της_Ελλάδας&oldid=9540640"\nΤελευταία τροποποίηση 22:42, 22 Ιουνίου 2022.


Τα τρένα... δεν φύγαν\nΤα περιφερειακά δρομολόγια του ΟΣΕ θα... πληρώσουν τη νύφη των εορτών. Όπως ανακοινώθηκε από τον οργανισμό, τα περισσότερα από αυτά μειώνονται, για να αυξηθεί η χωρητικότητα των συρμών στις βασικές διαδρομές. Αναλυτικά η ανακοίνωση του ΟΣΕ, με ένα κλικ εδώ.


Τριήμερο - «φωτιά» με καύσωνα - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 13 Αυγούστου 2014, 07:02 / Ανανεώθηκε 13 Αυγούστου 2014, 12:39 Τριήμερο - «φωτιά» με καύσωνα, ισχυρούς ανέμους και κίνδυνο πυρκαγιάς\n«Καμίνι» τις επόμενες ημέρες η χώρα, στο «κόκκινο» ο...\nΟι συμβουλές των γιατρών για τον καύσωνα\nΚλιματιζόμενες αίθουσες στον Πειραιά για τον καύσωνα\nΜέτρα στην Αθήνα λόγω καύσωνα\nΜέχρι και την Παρασκευή που το θερμόμετρο θα «σκαρφαλώσει» στους 41 βαθμούς Κελσίου, ο παρατεταμένος καύσωνας θα έχει εξαντλήσει τις φυσικές αντοχές πολιτών και κρατικού μηχανισμού.\nΗ τρελή κούρσα του υδράργυρου προς την... κορυφή ξεκινά με θερμοκρασίες που αγγίζουν τους 38 βαθμούς υπό σκιάν.\nΉδη, πάντως, από τις 12 το μεσημέρι της Τρίτης στο κέντρο της Αθήνας και σε άλλες μεγάλες πόλεις τα θερμόμετρα έδειξαν 40 βαθμούς.\nΣε συναγερμό η κρατική μηχανή\nΠέραν των συστάσεων της γενικής γραμματείας Πολιτικής Προστασίας, το υπουργείο Υγείας έθεσε σε ετοιμότητα τα νοσοκομεία και τα κέντρα υγείας της χώρας ώστε να αντιμετωπίσουν ενδεχόμενα έκτακτα περιστατικά. Ταυτόχρονα εξέδωσε οδηγίες για την αντιμετώπιση του επερχόμενου καύσωνα.\nΠρόσληψη άφθονων υγρών, κατά προτίμηση νερού και φυσικών χυμών. 2. Αποφυγή των οινοπνευματωδών ποτών. 3. Ολιγοθερμική δίαιτα, που θα περιλαμβάνει κυρίως λαχανικά και φρούτα πάσης φύσεως, με περιορισμό των λιπαρών.\nΣτην κατηγορία κινδύνου 4 βρίσκεται η Κεντρική Ελλάδα σήμερα, σύμφωνα με το Χάρτη Πρόβλεψης Κινδύνου Πυρκαγιάς που εκδίδει η Γενική Γραμματεία Πολιτικής Προστασίας.\nΙδιαίτερα αυξημένη πρέπει να είναι η προσοχή στην Περιφέρεια Αττικής, στην Περιφερειακή Ενότητα Βοιωτίας (νότια), στην Κεντρική και Νότια Εύβοια.


➤ μούχλα υπόγειο\nΟι περισσότεροι άνθρωποι έχουν προβλήματα με μούχλα υπόγειο. Αυτό είναι ένα μύκητα που αναπτύσσεται σε υγρό περιβάλλον και μόλις άρχισε, απαιτεί πολλή δουλειά για να απαλλαγούμε από. Δεν ακούγεται και τόσο τρομακτικό, αλλά μπορεί να θέλετε να ξέρετε ότι αυτό μπορεί να προκαλέσει προβλήματα, όπως άσθμα λοιμώξεις,, εξανθήματα και οι αλλεργίες.\nΜπορείτε να κρατήσετε αυτό το πρόβλημα καλούπι υπό έλεγχο με τη μείωση της υγρασίας και της υγρασίας στο υπόγειό σας.\nΈνα αυξημένο επίπεδο της υγρασίας ευνοεί το περιβάλλον του καλουπιού. Θα πρέπει να κρατήσει την υγρασία σε ένα λογικό επίπεδο, προκειμένου να σώσει το σπίτι σας και ιδιαίτερα από το υπόγειο προσβολή από μούχλα. Το εργαλείο για τη μέτρηση του επιπέδου της υγρασίας είναι το υγρόμετρο. Αυτό μπορεί να σας πει αν χρειάζεται να ληφθούν ορισμένα μέτρα κατά της υγρασίας ή όχι.\nΑν τυχόν έχετε ανακαλύψει ότι έχετε προβλήματα υγρασίας στο υπόγειό σας, θα πρέπει να σκεφτείτε για την αγορά ενός αφυγραντήρα. Αυτό το εργαλείο είναι πολύ αποτελεσματική σε περιπτώσεις όπως αυτή.\nΚαλλιέργεια φυτών σε εσωτερικούς χώρους\nΚάθε φυτό που καλλιεργείται στο υπόγειο είναι ένας άλλος λόγος για να εμφανιστεί μούχλα. Τα καλύτερα σημεία για τη διατήρηση των φυτών βρίσκονται σε ηλιόλουστα και ευάερα τοποθεσίες. Συμφόρηση\nΠροσπαθήστε να μην γεμίσει το υπόγειο με κάθε κομμάτι των παλιοπραγμάτων. Πάρα πολλά στοιχεία που είναι αποθηκευμένα στο υπόγειο θα είναι ένα πραγματικό πρόβλημα για τον εξαερισμό. Τα πιο επικίνδυνα πράγματα που πρέπει να τοποθετηθεί στο υπόγειο είναι τα ρούχα και βιβλία, επειδή προσελκύουν φόρμα και το ωίδιο. Εάν δεν μπορείτε να τους βάλει κάπου αλλού, να προσπαθήσουμε να τους κρατήσει μακριά από το πάτωμα και τους τοίχους.\nΑποθήκευσης του ξύλου\nΤο ξύλο είναι αρκετά μια έλξη για μούχλα. Μην αποθηκεύετε ξύλο στο υπόγειο και να προσπαθήσουμε να βρούμε μια θέση με την αφθονία του αέρα.\nΣκηνοθεσία νερό μακριά από το σπίτι\nΤο σπίτι σας θα πρέπει να περιβάλλεται από μια πλαγιά, που θα κρατήσει το νερό και το χιόνι μακριά από αυτό. Εάν αυτό δεν θα συμβεί, το νερό θα συγκεντρώσει γύρω από το σπίτι σας και να δημιουργήσετε την υγρασία και τα προβλήματα διαρροής. Θα πρέπει να αποτραπεί μια τέτοια εξέλιξη, γιατί το αποτέλεσμα θα είναι αναπόφευκτα μούχλα.\nΔιαρροές και διαρροές\nΜετά από μια βροχή θα πρέπει να ελέγξετε το υπόγειο για διαρροές. Αν δείτε ένα, είναι πολύ σημαντικό να αναλάβει τη φροντίδα του αμέσως. Κατ ‘αρχάς, θα πρέπει να σκουπίσει όλο το νερό και στη συνέχεια να χρησιμοποιήσετε ένα αφυγραντήρα ή οτιδήποτε άλλο για να στεγνώσει καλά. Εκτός από τη δράση αυτή, μπορεί να χρειαστεί να ελέγξετε τα τείχη για να δείτε αν χρειάζεται μόνωση.\nΜονωτικά σωλήνες νερού\nΚρύου νερού συμπύκνωσης δημιουργεί πάντα και μπορεί να είναι ορατή στο εξωτερικό μέρος. Μονωτικά τους σωστά, θα είστε σε θέση να μειώσει το επίπεδο υγρασίας στο υπόγειο.\nΟ ανεμιστήρας εξάτμισης θα πρέπει να είναι πάντα καθαρό αέρα για να λειτουργήσει. Για το λόγο αυτό θα πρέπει να κρατήσει όλες τις πόρτες και τα παράθυρα ανοικτά τόσο πολύ χρόνο όπως μπορείτε.\nΜην κρατάτε ποτέ βρεγμένα ρούχα στο υπόγειο. Αν εγκαταστήσετε μια συσκευή όπως ένα πιστολάκι, μια σόμπα, μια θερμάστρα ή ένα κλιματιστικό μηχάνημα, θα πρέπει να εξαντλήσει τα έξω ή αλλιώς το επίπεδο υγρασίας θα αυξηθεί σημαντικά.\nΑυτό το υλικό στεγάνωσης που χρησιμοποιούνται για τοίχους από μπετόν, διότι δημιουργεί ένα αδιαπ...


Η συνεχιζόμενη άνοδος των κρουσμάτων "έριξε" τις ευρωαγορές | Capital\nEUR / CHF 1,04288\nΠαρασκευή, 25-Σεπ-2020 19:45\nΜε απώλειες ολοκλήρωσαν οι ευρωπαϊκές αγορές την τελευταία συνεδρίαση της εβδομάδας, που χαρακτηρίστηκε από αυξημένη μεταβλητότητα, με τους δείκτες πάντως να κλείνουν μακριά από τα χαμηλά ημέρας.\nΤην επενδυτική ψυχολογία για μια ακόμη φορά επιβάρυναν οι εξελίξεις από το μέτωπο της πανδημίας, με τον αριθμό των κρουσμάτων σε πολλές χώρες της Ένωσης να καταγράφει σημαντική αύξηση, γεγονός που εισύρει το ενδεχόμενο νέων lockdown εντείνοντας τις ανησυχίες για τις αντοχές της οικονομικής ανάκαμψης.\nΕιδικότερα, ο πανευρωπαϊκός δείκτης Stoxx 600 έκλεισε στις 355,52 μονάδες, με πτώση μόλις 0,10%, καθώς κατάφερε να περιορίσει τις σημαντικά υψηλότερες ενδοσυνεδριακές απώλειές του που ξεπερνούσαν το 1%. Των απωλειών ηγήθηκε ο κλάδος των αυτοκινήτων, με πτώση 1,5%, ενώ στη βελτίωση της εικόνα συνέβαλε καθοριστικά ο κλάδος των ταξιδιών που κατάφερε όχι μόνο να "σβήσει” απώλειες της τάξης του 1,8% αλλά και να κλείσει με σημαντικά κέρδη της τάξης του 3%.\nΩστόσο, σε διάστημα εβδομάδας ο Stoxx 600 κατέγραψε πτώση της τάξης του 3,7%, ολοκληρώνοντας τη χειρότερη εβδομάδα του από τα μέσα Ιουνίου.\nΣτη Φρανκφούρτη ο δείκτης DAX επίσης περιόρισε σημαντικά τις υψηλότερες ενδοσυνεδριακές του απώλειες και έκλεισε με πτώση 1,09% στις 12.469,20 μονάδες, ενώ στο Παρίσι ο CAC 40 τερμάτισε 0,69% χαμηλότερα στις 4.729,66 μονάδες, παρότι νωρίτερα έφτασε να χάνει σχεδόν 2%.\nΚαλύτερη η εικόνα για τον βρετανικό δείκτη FTSE 100, που κατάφερε να "σβήσει” τις απώλειες που κατέγραφε ενδοσυνεδριακά και να ολοκληρώσει την ημέρα με κέρδη 0,34%, στις 5.842,67 μονάδες.\nΣτην περιφέρεια, ο ιταλικός δείκτης FTSE MIB έκλεισε με απώλειες 1,10%, ενώ ο ισπανικός IBEX 35 τερμάτισε 0,23% χαμηλόερα, μακριά από τα χαμηλά ημέρας.\nΤο επενδυτικό κλίμα σήμερα ήταν αρκετά βαρύ, καθώς εντείνονται οι ανησυχίες ότι το νέο κύμα της πανδημίας σε πολλές ευρωπαϊκές χώρες και αμερικανικές πολιτείες θα οδηγήσει σε νέα lockdowns ή αν μη τι άλλο σε αυστηροποίηση των μέτρων περιορισμού της πανδημίας, θέτοντας σε κίνδυνο την εύθραυστη οικονομική ανάκαμψη.\nΟι κυβερνήσεις στο Ηνωμένο Βασίλειο, τη Γαλλία και την Ισπανία εξάλλου έχουν ήδη ανακοινώσει αυστηρά μέτρα, σε μια νέα προσπάθεια να περιορίσουν την έξαρση των κρουσμάτων του κορονοϊού.\nΣτο μεταξύ, η αδυναμία του αμερικανικού Κογκρέσου να ψηφίσει ένα νέο πακέτο τόνωσης της αμερικανικής οικονομίας εντείνει τον προβληματισμό των επενδυτών.\nΣτα μάκρο της ημέρας, τα στοιχεία που ανακοίνωσε σήμερα η Ευρωπαϊκή Κεντρική Τράπεζα έδειξαν ότι ο ετήσιος ρυθμός ανάπτυξης του δείκτη κυκλοφορίας χρήματος Μ3 υποχώρησε στο 9,5% τον Αύγουστο από 10,1% τον Ιούλιο\nΟ ετήσιος ρυθμός ανάπτυξης των δανείων προς τα νοικοκυριά παρέμεινε στο 3,0% τον Αύγουστο, χωρίς μεταβολή από τον προηγούμενο μήνα, ενώ ο ετήσιος ρυθμός ανάπτυξης των δανείων προς επιχειρήσεις εκτός του χρηματοοικονομικού τομέα διαμορφώθηκε στο 7,1% τον Αύγουστο, επίσης χωρίς μεταβολή από τον Ιούλιο.\nΗ Ευρώπη έχει αρχίσει να γεμίζει τις αποθήκες φυσικού αερίου για να ενισχύσει τον εφοδιασμό της ενόψει χειμώνα.\n"Άλμα" 2,1% για τις ευρωαγορές - Έσβησαν οι απώλειες στην εβδομάδα\nΟ κλάδος ταξιδιών και αναψυχής ο μεγάλος κερδισμένος της συνεδρίασης με άνοδο 4,7%.\n"Μάζεψαν" τις μεγάλες απώλειες τα ευρωχρηματιστήρια\nΜέσα σε κλίμα φόβου για επιβραδυνόμενη ανάπτυξη και πληθωρισμό.\nΣυμφωνίες Λονδίνου - Στοκχόλμης και Ελσίνκι για ενίσχυση της ευρωπαϊκής ασφάλειας\nΟ Βρετανός πρωθυπουργός Μπόρις Τζόνσον ανακοίνωσε σήμερα τη σύναψη νέων συμφωνιών με τη Σουηδία και τη Φινλανδία για την ενίσχυση της ευρωπαϊκής ασφάλειας, δεσμευόμενος να στηρίξει τις ένοπλες...


Online σεμινάρια, εργαστήρια & περιηγήσεις από την Thessaloniki Walking Tours – Notes From Life\nOnline σεμινάρια, εργαστήρια & περιηγήσεις από την Thessaloniki Walking Tours\nBy skondranig 4 Μαΐου 2020 14 Ιουλίου 2020\nLeave a Comment on Online σεμινάρια, εργαστήρια & περιηγήσεις από την Thessaloniki Walking Tours\nTο «παιδί» της Thessaloniki Walking Tours και της Athens Walking Stories ξεκινά τη δράση του στην πλατφόρμα Zoom με σεμινάρια, εργαστήρια γραφής, διανοητικές περιηγήσεις στις πόλεις που δεν σταματούν να μας εμπνέουν, συγγραφείς που μας σημάδεψαν, σκέψεις και ιδέες που άλλαξαν τις ζωές μας.\nΜια διανοητική διαδρομή σε τόπους και αφηγήματα του Παρισιού από τον Θανάση Τριαρίδη (19:00- 21:00, συμμετοχή 6 ευρώ)\n«Η ζωή που θέλει να ζήσει…»\nΜια περιήγηση στον μυστηριώδη κόσμο της Αγκάθα Κρίστι με την αφήγηση της Εύης Καρκίτη\n(19:00- 21:00, συμμετοχή ελεύθερη)\nΜια διανοητική διαδρομή σε τόπους και αφηγήματα της Φλωρεντίας από τον Θανάση Τριαρίδη\n(19:00- 21:00, συμμετοχή 6 ευρώ)\nΟι τελευταίες στιγμές της βυζαντινής αυτοκρατορίας με την αφήγηση του Τάσου Παπαδόπουλου\nΜια διανοητική διαδρομή σε τόπους και αφηγήματα της Ρώμης από τον Θανάση Τριαρίδη\nΗ ζωή, το έργο και η κληρονομιά του μεγάλου συγγραφέα με την αφήγηση της Τατιάνας Λιάνη\nΜια διανοητική διαδρομή σε τόπους και αφηγήματα της Ανδαλουσίας από τον Θανάση Τριαρίδη\nΗ ζωή και η μουσική του Νίκου Σκαλκώτα με την αφήγηση της Εύης Καρκίτη\nΜια ξεχωριστή περιήγηση στο χρόνο και τη μουσική με τη Χριστίνα Μαβίνη\nΤο Εργαστήριο Γραφής Παραμυθιού (από 03-6-2020 έως 02-9-2020, 14 εβδομαδιαίες συναντήσεις κάθε Τετάρτη στις 18:00-22:00, στόχος η συγγραφή δύο παραμυθιών από κάθε συμμετέχοντα, κόστος συμμετοχής: 300 Ευρώ\nΤο Εργαστήριο Γραφής Παραβολικού Διηγήματος – καφκική αποδιδαχή και μπορχεσιανή παραβολή (από 05-6-2020 έως 04-9-2020, 14 εβδομαδιαίες συναντήσεις κάθε Παρασκευή στις 18:00- 22:00, στόχος η συγγραφή δύο παραβολικών διηγημάτων από κάθε συμμετέχοντα, κόστος συμμετοχής: 300 Ευρώ.)\nΠληροφορίες/ κρατήσεις: info@thessalonikiwalkingtours.com 6978186901, 6944476126\nPrevious Entry Online Μουσική για το Μουσείο: Μία συμπαραγωγή της Κ.Ο.Θ. και του MOMus\nNext Entry Συνομιλώντας με την μαέστρο Φαίδρα Γιαννέλου: «θεωρώ μαγικό να επικοινωνώ με τόσους ανθρώπους επί σκηνής»


Αρχείο κατηγορίας ΔΙΑΚΟΣΜΗΣΗ\nΔεν λέω, ωραίο το pinterest, ωραίο το tumblr, ωραίο το blog μου (!), ωραίες οι ψηφιακές μας λίστες και όλο.. αλλά σαν το αναλογικό δεν έχει. Δεν μπορείς να μυρίσεις το χαρτί στο δίκτυο, ούτε να νοιώσεις την υφή του. Δεν μπορείς να κολλήσεις πραγματικά αυτοκόλλητα, ούτε και να κάνεις crafting ψηφιακά. Και ναι, αντιλαμβάνομαι […]\nΚαι που λες, εγώ τον Αύγουστο δούλευα. Και επειδή εντάξει, μεταξύ μας είμαστε, ο Αύγουστος είναι ήσυχος μήνας, είχα πολύ χρόνο να σκεφτώ. Και ξέρεις τι γεννάει η σκέψη; Ιδέες. Και ξέρεις τι γίνεται όταν έχεις χρόνο; Οι ιδέες πράξη! Βέβαια η αλήθεια είναι ότι η κουζίνα μου, παρόλο που είναι τεράστια και λοιπά, ήταν […]


Επιμορφωτική τηλεσυνάντηση της ΣΕΕ ΠΕ06 κ. Μαρία Ανδριτσοπούλου με Δ/ντές/-ντριες και Υποδιευθυντές/-ντριες σχολείων παιδαγωγικής της ευθύνης | 4° ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ\n← Β/θμια: Βεβαιώσεις και Ανάρτηση υλικού επιμορφωτ. ημερίδας για νεοδιορ. μόνιμους εκπαιδευτικούς και αναπληρωτές\n«Σεμινάρια – Σύνδεσμοι για τα Εργαστήρια Δεξιοτήτων» →\nΚαλούνται οι Διευθυντές/-ντριες, Υποδιευθυντές/-ντριες των σχολικών μονάδων παιδαγωγικής ευθύνης της ΣΕΕ ΠΕ06 κ. Μαρίας Ανδριτσοπούλου (1ου, 2ου, 3ου, 4ου Αργυρούπολης, 2ου & 4ου Αλίμου, 4ου Γυμνασίου Νέας Σμύρνης, 6ου Γυμνασίου Καλλιθέας, 1ου Γυμνασίου Γλυφάδας, Γυμνασίου & Λυκείου των Ιδιωτικών Εκπαιδευτηρίων Γ. Ζώη» να συμμετάσχουν σε επιμορφωτική τηλεσυνάντηση με θέμα: «Οργανώνοντας τη Σχολική Ζωή», που θα διεξαχθεί την Τρίτη, 21 Σεπτεμβρίου 2021, κατά τις ώρες 11:45 – 13:30 διαδικτυακά μέσω CISCO WEBEX MEETINGS.\nΣκοπός – Περιγραφή της επιμορφωτικής τηλεδιάσκεψης:\nΗ επιμορφωτική τηλεσυνάντηση αποσκοπεί στην ενημέρωση σχετικά με τις παραμέτρους μιας ποιοτικής λειτουργίας της σχολικής ζωής, ανταλλαγή απόψεων σχετικά με θέματα οργάνωσης των σχολικών μονάδων και προγραμματισμού του εκπαιδευτικού έργου.\nΓια τη συμμετοχή θα πρέπει να γίνει σύνδεση στο link:


By\tΑίθουσα Σύνταξης Δεκεμβρίου 12, 2018\t182\nΌταν είστε έγκυος, μπορεί μερικές φορές να αισθάνεστε ότι ο καθένας έχει και από μια άποψη για την κατάσταση σας.\nΠαρακάτω περιγράφονται 10 από τα πιο ενοχλητικά πράγματα που έχουμε ακούσει.\n1."Ωχ η κοιλιά σου φαίνεται ανύπαρκτη!"\nΜπορεί κάποιος που το λέει να έχει καλή πρόθεση και να εννοεί ότι φαίνεται αδύνατη, αλλά αυτό που υπάρχει κίνδυνος να καταλάβει μια έγκυος είναι:\n"Πω πω, είσαι σίγουρη ότι το μωρό σου είναι εντάξει;" , κάτι που θα την οδηγήσει να προβληματιστεί για το μέγεθος του μωρού και να ξεκινήσει το “Googling” , κάτι το οποίο συνήθως δεν καταλήγει σε επιθυμητά αποτελέσματα.\n2."Ουάου, φαίνεσαι τεράστια!"\nΣκέψη εγκύου: “Κράτα το για τον εαυτό σου. Είμαι έγγυος. Κάθε γυναίκα στην εγκυμοσύνη παίρνει λίγο έως πολύ βάρος.”\n3."Είστε βέβαιοι ότι δεν κυοφορείτε δίδυμα; "\nΣκέψη εγκύου:Λοιπόν, όταν ο γιατρός μου μου ανακοίνωσε ότι υπάρχει μόνο ένα, τον πίστεψα,αλλά προφανώς έχετε κάποια έκτη αίσθηση για αυτά τα πράγματα, οπότε θα το ελέγξω ξανά.\n4."Κοιμηθείτε και απολαύστε τη ζωή όσο προλαβαίνετε"\nΣκέψη εγκύου:Ναι, γιατί τώρα μου είναι πανεύκολο με τόσο πρόσθετο βάρος και τόση συχνοουρία.Α, και αυτός ο σάκος δηλαδή που κρύβεται μέσα στην κοιλιά μου θα αποκαλύψει κάτι που θα μου καταστρέψει την ζωή;\nΘα πρέπει να ξέρετε ότι όσες γυναίκες γίνονται μητέρες για πρώτη φορά, συνήθως δεν καταλαβαίνουν ότι τα νεογέννητα θέλουν πολύ δουλειά και ότι ο ύπνος θα φαντάζει πολυτέλεια για μερικά χρόνια, αλλά ένα τέτοιο σχόλιο φαντάζει στα αυτιά μιας εγκύου σαν να πηγαίνει στο απόσπασμα.\n5."Νόμιζα ότι δεν ήθελες παιδιά! "\nΝαί, μπορεί να μην ήθελα για δικούς μου προσωπικούς λόγους ή να μην είχα βρει το κατάλληλο άτομο.Για να με βλέπες όμως, να κυοφορώ παιδί πιστεύεις ότι το έκανα με το ζόρι;Δεν καταλαβαίνω τι νόημα έχει η συζήτηση μας."\n6."Είχα έναν πολύ δύσκολο/κουραστικό/πολύωρο τοκετό"\nΣε ευχαριστώ που μοιράστηκες μαζί μου την εμπειρία σου. Αλλά επειδή αργά ή γρήγορα και εγώ θα περάσω από αυτή την διαδικασία δεν θέλω να βάζω με το μυαλό μου αρνητικές σκέψεις και να τις αναπαράγω.\n7.«Πότε επιστρέφεις στη δουλειά»;\nΌταν μια έγκυος μπορεί να έχει ανησυχίες για την διαδικασία του τοκετού και όλα όσα την περιμένουν, δεν είναι σωστό να την επιβαρύνεται με παραπάνω έννοιες.\n8."Σχεδιάζετε να θηλάσετε; "\nΕυχαριστώ για το ενδιαφέρον, αλλά πραγματικά δεν μπορώ να προβλέψω τη μελλοντική κατάσταση των θηλών μου.\n9."Ουάου, είσαι ακόμα έγκυος!"\nΉ αυτό ή αλλιώς μπορεί να έχω αφήσει το μωρό μου κάπου και να φοράω μαξιλάρια κάτω από τα ρούχα μου για να σας παραπλανήσω.\n10."Ωχ θα γεννήσεις την Ημέρα των / Χριστουγέννων / Πρωτοχρονιάς / Πάσχα. "\nΘα πρέπει να ξέρετε ότι μια γυναίκα συνήθως δεν μπορεί να προγραμματίσει πότε θα μείνει έγκυος.\nΗ μελλοντική ημερομηνία τοκετού μπορεί να προκαλέι ήδη άγχος στην μέλλουσα μητέρα γι’αυτό καλό είναι να μην την επιβαρύνετε.\nΕΓΚΥΟΣ ΚΑΙ ΨΥΧΟΛΟΓΙΑ\nΤΙ ΔΕΝ ΠΡΕΠΕΙ ΝΑ ΛΕΜΕ ΣΕ ΜΙΑ ΕΓΚΥΟ


ΟΜΟΘΥΜΗ ΚΑΤΑΔΙΚΗ ΨΕΥΔΑΔΕΛΦΟΥ ΑΠΟ ΤΗΝ ΟΡΘΟΔΟΞΗ ΚΟΙΝΩΝΙΑ - Σελίδα 3 - Phorum.com.gr\nΜη αναγνωσμένη δημοσίευση από Νατάσα » 02 Ιούλ 2019, 16:44\nΜη αναγνωσμένη δημοσίευση από Philip Mortimer » 02 Ιούλ 2019, 16:46\nΧρυσή Αυγή και Βελόπουλος εκτός βουλής. Θα ησυχάσουμε.\nΜη αναγνωσμένη δημοσίευση από μίστερ μαξ » 02 Ιούλ 2019, 16:54\nΜη αναγνωσμένη δημοσίευση από Δημοκράτης » 02 Ιούλ 2019, 17:02\nαμήν αλλάα δυστυχώς μάλλον η ΧΑ θα μπει στην βουλή\nΜη αναγνωσμένη δημοσίευση από Πρακτικός » 02 Ιούλ 2019, 17:11\nΒελόπουλος σε άνοδο σε όλες τις τελευταίες δημοσκοπήσεις περιλαμβανομένης της Rass (στο in.gr) και αυτής του ΣΚΑΙ. Και έχει σημασία το μέσο, γιατί ο παραγγέλων τη δημοσκόπηση είναι και ο πελάτης που πρέπει να ικανοποιηθεί. Αφήστε τους ευσεβείς πόθους γιατί στις 7/7 θα κλαίτε. ΧΑ και Βελόπουλος άνω του 8% την Κυριακή.\nΜη αναγνωσμένη δημοσίευση από Πρακτικός » 02 Ιούλ 2019, 17:16\nΣοβαρά βάλανε τον Μεσσηνίας εναντίον του Βελόπουλου; Αυτό το παχύδερμο με ράσα, αυτός ο νεοταξίτης θα κόψει από τον Βελόπουλο; +1% μόνο από αυτόν τον...άντε μη το πω...\nΆρε ξύρισμα που θέλουν πολλοί ρασοφόροι\nΞύρισμα και ισόβιος εγκλεισμός.\nΜη αναγνωσμένη δημοσίευση από Nandros » 02 Ιούλ 2019, 18:11\n02 Ιούλ 2019, 15:21\n02 Ιούλ 2019, 12:45\n02 Ιούλ 2019, 11:09\nΕντωμεταξύ ο Βελόπουλος έχει 6 χρόνια που τις παρουσίασε αυτές τις επιστολές, τώρα θυμήθηκαν να τον κράξουν;\nΑν μπει στη βουλή από απλός φαιδρός βιβλιο-ματζουνοπόλης γίνεται επικίνδυνος ευρύτερα\nΗ εκκλησία της Ελλάδας αλλά και το πατριαρχείο γιατί δεν μίλησε ποτε για τον γάμο των ομοφυλόφιλων, το σύμφωνο συμβίωσης,\nΜα έχει βγάλει εγκύκλιο που έχει γνωστοποιηθεί:\nΠρόκειται για τον πολιτικό γάμο, τη μονογονεική οικογένεια, την ελεύθερη συμβίωση και τον λεγόμενο γάμο των ομοφυλοφίλων.\nhttps://www.vimaorthodoxias.gr/ekklisia ... symviosis/\nΜάλλον δε παρακολουθείς και πολύ τα γεγονότα\nτην αλλαγή φύλου\nκαι γι' αυτό έχει γίνει ανάλογη μνεία:\nhttps://www.larissanet.gr/2017/10/05/ie ... heio-doro/\n...και γι' αυτό έχει δοθεί:\nκαι το μαθημα των θρησκευτικών;;;\nΔιάβασε ποια απ' όλες τις φορές που το έκανε σου ταιριάζει:\nhttps://www.google.com/search?client=fi ... 55OWab8p54\n..και για την ευθανασία, την καύση των νεκρών και όσα άλλα την αφορούν φυσικά και το κάνει.\nΟ Βελόπουλος τους πείραξε.\nΟ κ. Βελόπουλος αν λάβει εξουσία, είναι επικίνδυνος για όλη την Ελλάδα και δε θα έπρεπε να πειράζει μόνο αυτούς αλλά όλους μας.\nΓια τις ακραίες θέσεις του υπάρχουν άλλοι εξίσου αποτελεσματικοί τρόποι πέραν θανατικής ποινής και ναρκοπεδίων\nΜια στιγμη, έχουν ψηφιστεί όμως, και ο γαμος των ομο και το συμφωνο συμβίωσης και η αλλαγή φύλου, έτσι δεν είναι;\nΤότε, τί να μας κάνουν οι εγκύκλιοι;\nΗ εκκλησία μπορεί να πιέζει ή να επηρεάζει όσο θέλει, αλλά δεν έχει εξουσία να επιβάλει την θέληση της στο κράτος και τους νόμους που εκδίδει.\nΕσύ ως χριστιανή υποτίθεται δεν θα πράξεις όσα απαγορεύει η εκκλησία.\nΘα ψηφίσεις τον Βελαζόπουλο;\nΑν όχι ποια η πρεμούρα σου για τον απατεώνα;\nΜη αναγνωσμένη δημοσίευση από O I » 02 Ιούλ 2019, 18:54\nΠραγματικά δεν ξέρω ρε Νάνδρε γιατί τόση πρεμούρα και μάλιστα από μια χριστιανή\nΠροφανώς επειδή ο Βελο είναι βιβλιο-ματζουνοπόλης και μια τέτοια κίνηση βάζει σε κίνδυνο κι άλλους βιβλιο-ματζουνοπώλες που ίσως στο μέλλον θελήσουν να πολιτευτούν\nΆλλος για την κουτάλααααα\nΜη αναγνωσμένη δημοσίευση από Σουβλίτσα » 02 Ιούλ 2019, 19:21\n02 Ιούλ 2019, 02:11\nΚάτι τέτοιο ψηφοθηρικό/αντι-ψηφοθηρικό τρέχει:\n30 Ιουν 2019, 16:04\nΔηλαδή κι άλλος δήθεν "αντίπαλος εθνικιστής" που διεκδικεί την καρέκλα προσεταιριζόμενος την Εκκλησία...\nΟι Ρώσοι πάντως τον Μάρτιο είχαν βγάλει ανακοίνωση με την οποία διεύψεδαν καθε σχέση με τηλεπερσόνες όπως ο Βελόπουλος κτλ\nΜη αναγνωσμένη δημοσίευση από ΓΑΛΗ » 02 Ιούλ 2019, 19:23\nH αλήθεια είναι ότι το θυμήθηκαν κάπως αργά.\nΜη αναγνωσμένη δημοσίευση από Σουβλίτσα » 02 Ιούλ 2019, 19:25\nΜη αναγνωσμένη δημοσίευση από Nandros » 02 Ιούλ 2019, 19:27\n02 Ιούλ 2019, 18:54\nΞέρω ότι η Νατάσα είναι πιστή φαν του άλλου απατεώνα, του Λιακό.\nΊσως να κόλλησε και Βελαζοπουλίτιδα ;\nΜη αναγνωσμένη δημοσίευση από Nandros » 02 Ιούλ 2019, 19:31\nΤο Πατριαρχείο ναι.\nΜη αναγνωσμένη δημοσίευση από Χαοτικός » 02 Ιούλ 2019, 19:35\nΑχ αυτοδυναμία μου\nΜη αναγνωσμένη δημοσίευση από Σουβλίτσα » 02 Ιούλ 2019, 19:38


Τρεις πρωτοβουλίες για τη χαρτογράφηση του νέου μεταναστευτικού ρεύματος | Δρόμος της Αριστεράς\nΑρχική κοινωνία νεολαία Τρεις πρωτοβουλίες για τη χαρτογράφηση του νέου μεταναστευτικού ρεύματος\nΣτην Ελλάδα (και τον Νότο) της κρίσης η νέα γενιά βλέπει τον εαυτό της χωρίς μέλλον και διαρκώς με μια βαλίτσα στο χέρι. Οι επιλογές της είναι λίγες και όλες εξίσου δύσκολες. Οι έρευνες μιλούν ξεκάθαρα για ένα διαρκώς ογκούμενο ρεύμα μετανάστευσης, κυρίως των νέων, από τον Ευρωπαϊκό Νότο προς τον Βορρά, σ’ ένα κυνήγι αξιοπρεπούς εργασίας και διαβίωσης.\nΟι νέοι γίνονται δραπέτες από έναν κόσμο που άλλοι έχτισαν και… διέλυσαν γι’ αυτούς.\nΜέσα σε αυτό το κλίμα και κόντρα στα αδιέξοδα και το γενικό μούδιασμα, δημιουργούνται συλλογικότητες και ομάδες που προσπαθούν να εξηγήσουν και να αναδείξουν αυτό το φαινόμενο, να καταδείξουν τις αιτίες του και, γιατί όχι, να προσπαθήσουν να το ανατρέψουν.\nΜία πρωτότυπη έρευνα διεξάγεται με τίτλο Generation-E, καταγράφοντας μέσω ενός διαδικτυακού ερωτηματολογίου (που μπορεί ο καθένας να το βρει στην διεύθυνση www.generatione.eu) πόσοι και ποιοι Ευρωπαίοι μεταναστεύουν, ποιοι είναι οι λόγοι για τους οποίους παίρνουν αυτήν την απόφαση, αλλά και ποιες είναι οι ελπίδες τους και οι δυσκολίες που συναντούν.\nΈνα διαδικτυακό δημοσιογραφικό έργο υποστηρικτικού και ενημερωτικού χαρακτήρα δημιουργήθηκε υπό τον τίτλο New Diaspora. Στην ιστοσελίδα του έργου www.newdiaspora.com μπορούν οι νέοι μετανάστες από την Ελλάδα να ανεβάσουν βίντεο από τη ζωή τους στο εξωτερικό δίνοντας κουράγιο, επικοινωνώντας μεταξύ τους, αλλά και ενημερώνοντας τους νέους που προβληματίζονται για το μέλλον τους εντός κι εκτός χώρας.\nΆλλο ένα παράδειγμα είναι η κίνηση νέων Εγώ Θα Μείνω (www.egothameino.gr). Μέλη της είναι νέοι που αποφάσισαν να μείνουν στη Ελλάδα και να παλέψουν για το μέλλον τους και το μέλλον της χώρας, αλλά και όσους τελικά μετανάστευσαν αλλά δεν παύουν να νοιάζονται για τον τόπο τους. Μέσω της συλλογικότητας αναζητούν την ταυτότητα, το ρόλο και τους τρόπους δράσης της νεολαίας στην Ελλάδα της κρίσης. Συντονίζουν τις δράσεις τους μέσα από μια σελίδα στο Facebook με το ίδιο όνομα.\nΑλίκη Γκερλιώτη, αντιπρόεδρος Ελληνικής Κοινότητας Βερολίνου\nΣΥΝΕΝΤΕΥΞΗ στον Μίτσο Γκάζη\nΗ Αλίκη Γκερλιώτη ζει εδώ και 2 χρόνια στο Βερολίνο, είναι αντιπρόεδρος του Ελληνικής Κοινότητας Βερολίνου, ενώ δραστηριοποιείται και μέσα από τον ΣΥΡΙΖΑ Βερολίνου. Είναι υποψήφια διδάκτορας Ευρωπαϊκού Εργατικού Δικαίου και για τα προς το ζην εργάζεται ως σερβιτόρα. Η Αλίκη μίλησε στον Δρόμο για το σύγχρονο ρεύμα Ελλήνων μεταναστών προς τη Γερμανία, τις συνθήκες που αντιμετωπίζουν, αλλά και για τις προσπάθειες στήριξης και αλληλεγγύης που λειτουργούν.\nΠοια είναι η «ψυχολογία» ενός νέου που φέυγει; Ποιες είναι η προσδοκίες του;\nΔεν χρειάζεται κανείς να φτάσει στον πάτο του βαρελιού για να πάρει την απόφαση να φύγει. Ο εκτιμώμενος ελληνικός πληθυσμός στο Βερολίνο έχει αγγίξει, τα τελευταία χρόνια, τους 12.000 και συνεχώς αυξάνεται. Βλέπει κανείς νέους ανθρώπους και οικογένειες από διάφορες και πολύ διαφορετικές κοινωνικές αφετηρίες. Άνθρωποι που την έβγαζαν κουτσά-στραβά στην Ελλάδα, αλλά θέλησαν να ξεφύγουν από την «εθνική μελαγχολία». Άλλοι το έκαναν για να εξασφαλίσουν ένα μέλλον για τα παιδιά τους, μέλλον που στην Ελλάδα είναι σκοτεινό. Η ειδίκευση και οι σπουδές είναι ακόμα ένας λόγος, ενόψει των υποχρηματοδοτούμενων και συστηματικά διαλυόμενων πανεπιστημίων στην Ελλάδα. Πολλοί μετανάστευσαν στο Βερολίνο λόγω ανεργίας, άλλοι λόγω έρωτα και πολλοί επειδή είναι καλλιτέχνες (στο Μπερλίν η τέχνη και ο έρωτας -αν μη τι άλλο- ανθούν). Το τραγικό, όμως, είναι οι άνθρωποι που ήρθαν, γιατί δεν είχαν άλλη επιλογή. Ανειδίκευτοι, άνεργοι, καταχρεωμένοι και αβοήθητοι. Δεν είχαν να χάσουν τίποτα και ήρθαν στο Βερολίνο με την ελάχιστη προσδοκία της επιβίωσης.\nΠώς είναι η ζωή των Ελλήνων μεταναστών στο Βερολίνο; Ποιος είναι ο βαθμός ενσωμάτωσής τους στην κοινωνία της γερμανικής πόλης;\nΗ διαταξική κοινωνική σύνθεση του ελληνικού μεταναστευτικού ρεύματος καθιστά διαφορετικές και τις δυνατότητες ενσωμάτωσης των μεταναστών στη γερμανική κοινωνία. Το ρεύμα του ειδικευμένου ανθρώπινου δυναμικού που έφερε η ανεργία και η κρίση έχει τις πιο ευνοϊκές προϋποθέσεις ενσωμάτωσης. Πολύγλωσσοι, εξαιρετικά καταρτισμένοι από τα ελληνικά πανεπιστήμια (με τα χρήματα του ελληνικού λαού) κοινωνικά επιδέξιοι, είναι ένα πραγματικό τεφαρίκι για την γερμανική αγορά εργασίας. Ταυτόχρονα, καλωσορίζονται και ως μια εξωτική νότα σε μια πόλη που ως trademark έχει την πολυπολιτισμικότητα και την διαφορετικότητα. Βέβαια, όταν η διαφορετικότητα αυτή έχει την όψη ενός ανειδίκευτου, λαϊκού και φτωχού ανθρώπου, χωρίς πτυχία και hipster αξεσουάρ, το πράμα αλλάζει. Οι άνθρωποι αυτοί δεν μπορούν να ενσωματωθούν στη γερμανική κοινωνία και η καθημερινή ζωή τους είναι πολύ δύσκολη.\nΠοια είναι η πολιτική της Γερμανίας (ως βασική χώρα υποδοχής) για το νέο μεταναστευτικό ρεύμα από την περιφέρεια της Ευρώπης;\nΗ Γερμανία δεν είναι τυχαία η μόνη χώρα στην Ευρώπη που παρουσιάζει οικονομική μεγέθυνση. Έχει διαμορφώσει τόσο το στυλ, όσο και τα ιδεολογικά εργαλεία για να επωφεληθεί από το μεγαλύτερο brain drain της μοντέρνας ευρωπαϊκής Ιστορίας. Η κρίση έχει οδηγήσει στην έλευση εργατικού δυναμικού και η γερμανική μεταναστευτική πολιτική αναδιαρθρώνεται με σκοπό να το αξιοποιήσει με βάση τις ανάγκες της αγοράς εργασίας. Με προγράμματα Ενσωμάτωσης και Συμμετοχικότητας των μεταναστών έχουμε περάσει σε μια φάση «Γκασταρμπάιτερ reloaded». Μόνο που οι νέοι Γκασταρμπάιτερ τυχαίνει ενίοτε να έχουν και δυο-τρία πτυχία. Η γερμανική αγορά εργασίας έχει μεγάλη έλλειψη σε ειδικευμένο εργατικό δυναμικό. Την έλλειψη αυτή επιχειρεί να καλύψει δημιουργώντας φορείς και υπηρεσίες που αξιολογούν και ξεσκαρτάρουν τους νεοαφιχθέντες. Οι μετανάστες με το επιθυμητό προφίλ ωθούνται στην πλήρωση των κενών στη γερμανική παραγωγική μηχανή, ενώ σταδιακά ενσωματώνονται στην κοινωνία υποδοχής. Από τη άλλη, αυτοί που δεν έχουν τα προσόντα, αφήνονται επιμελώς στην τύχη τους. Ίσως λάβουν κάποιο κοινωνικό επίδομα, ίσα-ίσα για να επιβιώνουν, και αναζητούν εργασία στις κουζίνες εστιατορίων, συχνά ανασφάλιστοι και χωρίς εργασιακά δικαιώματα. Με αυτόν τον τρόπο δημιουργούν ένα φτηνό και ευέλικτο εργατικό δυναμικό -ταμάμ για την αναπτυσσόμενη γερμανική αγορά.\nΈχει το ελληνικό κράτος κάποια πολιτική για το θέμα; Υπάρχουν πολιτικές βοήθειας, σύνδεσης με τη χώρα, «επαναπατρισμού» των νεων μεταναστών;\nΤο ελληνικό κράτος λάμπει διά της απουσίας του. Χρόνια τώρα ακολουθείται μια πολιτική αδιαφορίας. Η Διασπορά, παραδοσιακά, γινόταν αντιληπτή ως δεξαμενή ψήφων και όχι σαν πολίτες του ελληνικού κράτους. Προ ετών έπαυσε η οικονομική στήριξη των συλλογικών φορέων των Ελλήνων μεταναστών με αποτέλεσμα τα Κέντρα να κλείνουν το ένα μετά το άλλο. Μέσα στην αναμπουμπούλα της κρίσης δε, πήρε σειρά και η ελληνόγλωσση εκπαίδευση. Η αφασική αυτή πολιτική καθρεφτίζει ένα κράτος σε διάλυση. Μέσα από την απώλεια του πιο ζωογόνου κοινωνικού κεφαλαίου -της νεολαίας-, οδηγείται με βήμα ταχύ σε κοινωνικό, οικονομικό και δημογραφικό τέλμα.\nΠώς καλύπτει η Ελληνική Κοινότητα Βερολίνου αυτά τα κενά;\nΗ ΕΚΒ δεν καλύπτει αυτά τα κενά -και δεν θα μπορούσε να τα καλύψει. Έργο της είναι μια απέλπιδα προσπάθεια να βοηθήσει το νέο μεταναστευτικό ρεύμα. Ταυτόχρονα, προάγει τη γλώσσα και τον πολιτισμό και δρα ενάντια στον κοινωνικό αποκλεισμό. Έχουμε δημιουργήσει δομές αλληλεγγύης που βοηθούν τους νέους μετανάστες στα πρώτα βήματα της ζωής τους στη Γερμανία. Εθελοντές συνοδεύουν τους νεοαφιχθέντες, ως μεταφραστές, στις δημόσιες υπηρεσίες, στην τράπεζα, στο μεσιτικό γραφείο, στο νοσοκομείο. Νομικοί προσφέρουν δωρεάν συμβουλευτική. Με εκδηλώσεις και σεμινάρια συμβάλλουμε στην ενημέρωση, ενώ ανοιχτές ομάδες κοινωνικής δράσης συνεδριάζουν στους χώρους μας.\nΘα μπορούσε να υπάρξει μια αντιστροφή του ξεριζωμού της νεολαίας από τη χώρα μας; Ποιες οι προυποθέσεις γι αυτό;\nΠολιτική επαναπατρισμού σημαίνει καταρχήν πολιτική σταθεροποίησης και ανάπτυξης στην Ελλάδα. Μόνο όταν αρθούν οι λόγοι που οδηγούν σε αυτό το μεταναστευτικό ρεύμα θα μπορέσει αυτό να αναχαιτιστεί. Θέσεις εργασίας, εκπαίδευση, Υγεία, κοινωνική ασφάλεια και κράτος δικαίου. Αλλά η κρίση δεν συμπυκνώνεται μόνο στο ερώτημα αν υπάρχουν ή δεν υπάρχουν λεφτά. Μια πολιτική επαναπατρισμού προϋποθέτει ένα όραμα. Μία συνολική αναδιάρθρωση του ελληνικού κράτους. Μια ιδεολογική επανατοποθέτηση του λαού. Μια πολιτιστική επανάσταση. Να λάβουμε τη θέση μας, ως χώρα ανάμεσα στην Ανατολή και τη Δύση, ως χώρα των Βαλκανίων και κομμάτι της Νότιας και Ανατολικής Ευρώπης. Και αυτός είναι ένας αγώνας που δεν ανήκει μόνο στα κινήματα στην Ελλάδα. Ανήκει και στον ελληνισμό της παγκόσμιας Διασποράς. Είναι η κοινή μας ευθύνη.\nΤο Ελληνικό Πολιτιστικό Κέντρο (ΕΠΚ) Βερολίνου λειτουργεί εδώ και παραπάνω από 20 χρόνια και αποτελεί την έδρα 14 Συλλόγων. Οργανωτικός φορέας του ΕΠΚ είναι η Ελληνική Κοινότητα Βερολίνου, η οποία, με αφετηρία τον αντιδικτατορικό αγώνα, συνεχίζει εδώ και δεκαετίες να έχει κεντρικό ρόλο για τον Ελληνισμό της Διασποράς. Αποτελεί τον μοναδικό ελληνικό συλλογικό φορέα που επιχειρεί οργανωμένα και στην πράξη να σταθεί αλληλέγγυος στο νέο κύμα μετανάστευσης από την Ελλάδα της κρίσης, να δημιουργήσει θεσμούς αλληλεγγύης και αλληλοβοήθειας, να διατηρήσει την ελληνική γλώσσα και κουλτούρα και να δικτυώνεται με άλλους μεταναστευτικούς φορείς.\nΤρεις φοιτητές συζητούν με τον Αλέξανδρο Κυπριωτάκη-Weijers\nΟ Αλέξανδρος Κυπριωτάκης-Weijers είναι ένας άνθρωπος της γενιάς μας που συχνά-πυκνά από το εξωτερικό, με τη βοήθεια των Mέσων Kοινωνικής Δικτύωσης, παρεμβαίνει με τον τρόπο του -εικαστικά κυρίως- στα μεγάλα γεγονότα της επικαιρότητας στην Ελλάδα, όπως τις εκλογές του 2012 και του 2014, το «μαύρο» στην ΕΡΤ, την εξόρυξη χρυσού στις Σκουριές κ.ά.\nΔυστυχώς είναι σπάνιο τέσσερις νέοι άνθρωποι να συζητούν για τη ζωή στο εξωτερικό, για την πνευματική «αφαίμαξη» της Ελλάδας («brain-drain»), αλλά και για την στάση ζωής των νέων και το «lifestyle» που επικράτησε τις προηγούμενες δεκαετίες.\nΔημοσιεύουμε εκτενή αποσπάσματα της συζήτησης που έκανε ο Αλέξανδρος Κυπριωτάκης (Α.Κ.) με τη φοιτήτρια Ιατρικής Μαριέττα Αβραμοπούλου (Μ.Α.), τον φοιτητή Ιατρικής Θοδωρή Λαδόπουλο (Θ.Λ.) και τον φοιτητή στο ΤΕΙ Πληροφορικής Γιώργο Πατέλη (Γ.Π.). Ολόκληρη τη συζήτηση μπορείτε να την παρακολουθήσετε στο neolaia.e-dromos.gr.\nΓ.Π.: Πιστεύεις ότι οι Έλληνες φεύγουν στο εξωτερικό λόγω της πολιτικής και οικονομικής κατάστασης της Ελλάδας (για να βρουν δουλειά) ή για να σπουδάσουν και ίσως να κυνηγήσουν ένα «αμερικανικό όνειρο»;\nA.Κ.: Θα έλεγα ότι ισχύουν λίγο-πολύ και τα δύο. Όσον αφορά το «αμερικανικό όνειρο», δεν ισχύει τόσο πολύ. Έχει να κάνει, κυρίως, με τις συνθήκες αξιοπρεπούς διαβίωσης και την ασφάλεια εργασίας. Εκτός αυτού, υπάρχουν κοινωνικές παροχές, αν και περικόπτονται, που βοηθάνε πολύ -χωρίς να εννοώ ότι δεν υπάρχουν κοινωνικές, ταξικές διαφορές οι οποίες δημιουργούν τριβές στην κοινωνία. Οι Έλληνες, κυρίως, θα μου πουν ότι αντιμετωπίζουν επαγγελματικές δυσκολίες οι γονείς τους, οπότε είναι διστακτικοί στο να γυρίσουν πίσω και προτιμούν να κάνουν κάτι εδώ.\nΘ.Λ.: Γενικά κυριαρχεί ο ατομισμός και απάθεια στη νεολαία. Πιστεύεις υπάρχουν προϋποθέσεις για να δράσει μια συλλογικότητα;\nΑ.Κ.: Είναι πολύ σωστή η σύνδεση της απάθειας της νεολαίας με τη δυσανάλογη αντίδραση και τον ελληνισμό. Σ’ αυτό έχουν ευθύνες όχι μόνο οι κυβερνώντες, αλλά και η μαζική ενημέρωση που δημιούργησαν τις προϋποθέσεις για τον αποελληνισμό της νεολαίας, όχι με εθνικιστική χροιά, αλλά, να σε ενδιαφέρει κάτι μεγαλύτερο από τον εαυτό σου. Ο ψεύτικος κόσμος του νεοέλληνα ξεφουσκώνει και κυριαρχεί η απελπισία. Έτσι, οι κυβερνώντες, έχουν εφεύρει τρόπους για να το διαχειριστούν, ένας από αυτούς είναι και η Χρυσή Αυγή.\nΕρώτηση (από Ίντερνετ): Γιατί η αγάπη για την Ελλάδα δεν εκδηλώνεται από τη μεριά του ακαδημαϊκού δυναμικού, αλλά διαστρεβλώνεται και παρουσιάζεται όπως παρουσιάζεται από τη Χρυσή Αυγή;\nΓ.Π.: Υπάρχει και από τους ίδιους τους καθηγητές μία προτροπή να φύγουμε στο εξωτερικό για να μπορέσουμε να σπουδάσουμε, να προοδεύσουμε στη ζωή μας. Αν μιλάμε γενικά για την ακαδημαϊκή κοινότητα, δηλαδή να συμπεριλάβουμε μέσα και εμάς, τους φοιτητές, νομίζω ότι σήμερα υπάρχει ξεκάθαρα πολύ μεγάλος ατομισμός.\nΑ.Κ.: Αυτό, δυστυχώς, έχει να κάνει με την αξιοκρατία και την έλλειψη προοπτικής. Δηλαδή, θα τελειώσω το πανεπιστήμιο, θα πάω μετά σε μια δουλειά, αν βρω, όπου θα με πληρώνουν με πολύ λίγα, συγκριτικά με τους άλλους μου συναδέλφους στο εξωτερικό και δε θα μπορέσω να αναδείξω κάποια πράγματα τα οποία έχω κάνει στο μεταπτυχιακό μου και θα μπορούσα να βοηθήσω στην έρευνα ή στην καινοτομία. Εκεί δεν θα αδικήσω κανέναν ο οποίος θέλει να αναπτύξει τον εαυτό του και να πάει στο εξωτερικό, πραγματικά.\nΜ.Α.: Σε εμάς υπάρχουν αυτοί που μας λένε ότι έξω είναι σίγουρα καλύτερα αλλά υπάρχουν και αυτοί που μας λένε: «μείνετε». Θέλω να πω ότι δεν είναι άσπρο-μαύρο. Η άποψή μου είναι ότι ο σημερινός νέος έχει ακόμα αξίες, ενώ το μεγαλύτερο πρόβλημα είναι η απογοήτευση και η παθητικότητα. Πιστεύω ότι υπάρχει συλλογική συνείδηση αλλά είναι κοιμισμένη.\nΘ.Λ.: Κατά την άποψή μου οι ακαδημαϊκοί είναι χρεοκοπημένοι. Όλα αυτά τα χρόνια δεν διαμαρτυρήθηκαν, δεν προειδοποίησαν για τίποτα, δεν πρόβαλαν ουσιαστικά καμία αντίσταση. Ήταν δίπλα από το σύστημα, έγλειφαν το σύστημα. Η πλειοψηφία είναι το κακό παράδειγμα.\nΑ.Κ.: Θέλω να πω ότι σε καμία περίπτωση δεν θα βγω μειωμένος από τη διαδικασία στην οποία έχω μπει. Θα βγω καλύτερος άνθρωπος – και με τα καλά και τα κακά της όλης ιστορίας. Δεν γνωρίζω πού θα βρεθώ σε ορισμένα χρόνια. Ο πόθος μου είναι να βρίσκομαι κοντά στην Ελλάδα και να ζήσω εκεί κάποια στιγμή. Όμως, ποτέ δεν ξέρεις πώς τα φέρνει η ζωή. Η συμβουλή που δίνω σε κάποιον που βγαίνει έξω είναι να μην μπαίνει σε κουτάκια. Όσο είμαστε νέοι να πάρουμε περισσότερες εμπειρίες. Αυτό δεν σημαίνει μόνο ταξίδια, αλλά και συλλογική δουλειά. Να μπορέσει ο νέος, να βρει νέους τρόπους να δημιουργήσει, να εκφραστεί, να συνθέσει.\nΜ.Α.: Πιστεύω ότι εμείς που είμαστε νέοι μπορούμε και θέλουμε να κάνουμε πράγματα. Προσπαθώ να βλέπω τα πράγματα αισιόδοξα.\nΑ.Κ.: Εγώ εύχομαι η νεολαία να μπορέσει να γυρίσει πίσω, κάτι που προϋποθέτει και αλλαγή του πολιτικού καθεστώτος στην Ελλάδα. Αυτό είναι μία άλλη συζήτηση, αλλά όπως λέει και το αρχαίο ρητό «Συν Αθηνά και χείρα κίνει».\nΘ.Λ.: Το βασικό που πρέπει να κάνουμε είναι να βρούμε τα κοινά μας πρόσημα. Αν βρούμε αυτά που μας ενώνουν και καταλάβουμε το κοινό μας συμφέρον, θα τα καταφέρουμε.\nΈγιναν – θα γίνουν…\nΔύο μαζικές συνελεύσεις νέων πραγματοποιήθηκαν την προηγούμενη βδομάδα σε Ηράκλειο και Ρέθυμνο, για την προετοιμασία της Πανελλαδικής Συνάντησης Νέων. Η συζήτηση γύρω απ’ την ανάγκη να υπάρξει ένα συλλογικό όραμα που θα πηγαίνει κόντρα στο συλλογικό μούδιασμα και η ανάγκη για την επανεφέυρεση τρόπων συλλογικής δράσης απέναντι στην ακινησία και τον ατομισμό, ήταν τα βασικά θέματα που προβλημάτισαν όσους συμμετείχαν. Οι ιδέες για την ανάδειξη των ζητημάτων που απασχολούν την νεολαία και οι προτάσεις για την συμμετοχή όλο και περισσότερου νέων στις κατά τόπους πρωτοβουλίες ήταν ένα ακόμη θέμα που απασχόλησε την Κουβέντα.\nΣτο πλαίσιο αυτό, με αφετηρία το Ρέθυμνο, θα κυκλοφορήσει ένα ερωτηματολόγιο το οποίο απευθυνόμενο σε νέους ανθρώπους σε όλη την χώρα, θα προσπαθήσει να χαρτογραφήσει τις σκέψεις, την ψυχολογία και τις διαθέσεις της γενιάς μας για συλλογική δράση και δημιουργία.\nΣτο Ηράκλειο, δοκιμάζουν τις δυνατότητες που δίνει το Διαδίκτυο. Ήδη, έγινε η πρώτη διαδυκτιακή συζήτηση με θέμα τηνμετανάστευση, αποσπάσματα της οποίας δημοσιεύουμε σήμερα στον Δρόμο, ενώ υπάρχουν ιδέες και για τη συνέχεια.\nΣυζήτηση σήμερα στη Θεσσαλονίκη\nΣυζήτηση με θέμα Το πανεπιστήμιο στο «γύψο» – Οι φοιτητές στο περιθώριο διοργανώνεται στη Θεσσαλονίκη στο πλαίσιο των εκδηλώσεων που γίνονται προς την Πανελλαδική Συνάντηση.\nΓια την κατάσταση στην Τριτοβάθμια Εκπαίδευση και την ανάγκη για ένα νέο φοιτητικό κίνημα θα μιλήσουν οι: Βασίλης Γεροδήμος, φοιτητής ΑΠΘ, Ιφιγένεια Καμτσίδου, καθηγήτρια ΑΠΘ και μέλος της Κ.Ε. του ΣΥΡΙΖΑ και Δημοσθένης Σταμάτης, καθηγητής ΑΤΕΙΘ.\nΗ εκδήλωση θα γίνει σήμερα, Σάββατο 8/11 στις 6.30μ.μ. στο Στέκι του Δρόμου (Ιουστινιανού 11 και Βενιζέλου- 2ος όροφος)


Gimme 10: Οι επιλογές του Μάνου Μοναστηριώτη - Mixgrill: Μουσική, Συναυλίες, Θέατρο, Cinema (greek) 47856\nGimme 10: Οι επιλογές του Μάνου Μοναστηριώτη\nΟ Μάνος Μοναστηριώτης, με καταγωγή από τα Επτάνησα, γεννήθηκε και μεγάλωσε στην Αθήνα. Σπούδασε Φιλολογία και Μουσική και βιοπορίζεται ως φιλόλογος, ενώ παράλληλα πραγματοποιεί συναυλίες με το μουσικό του σχήμα "Οι Αταίριαστοι".\nΦέτος κυκλοφόρησε από την MLK η πρώτη δισκογραφική εργασία του, ένα άλμπουμ 11 τραγουδιών σε παραγωγή Κώστα Παρίσση, με τον τίτλο Να Περιμένω Το Αύριο. Σε αυτό γίνονται σαφείς οι προτιμήσεις του τραγουδοποιού για τον κοινωνικοπολιτικό λόγο, καθώς και οι επιρροές του από το έντεχνο ρεπερτόριο αλλά και τους τροβαδούρους της Δύσης.\nΕιδικά αυτές οι τελευταίες αναλύονται παρακάτω από τον ίδιο, έπειτα από πρόσκλησή μας να επιλέξει και να σχολιάσει 10 σημαδιακά για τον ίδιο άλμπουμ.\n10 ΔΙΣΚΟΙ ΓΙΑ ΤΟ ΜΥΑΛΟ ΚΑΙ ΤΗΝ ΨΥΧΗ\nΘα μπορούσαν να είναι άλλοι τόσοι τουλάχιστον... Με μοναδικό γνώμονα τη βιωματική σχέση που όλοι λίγο πολύ αναπτύσσουμε με τη μουσική και χωρίς καμία διάθεση αξιολόγησης ή ιεράρχησης, τα δέκα αυτά μουσικά πονήματα αποτελούν για μένα κομμάτια μιας ασπρόμαυρης φωτογραφίας μέσα στα χρόνια. Γιατί κομμάτια; Για να μπορώ πολύ απλά να τα μαζεύω με όποια σειρά θέλω, να τα κολλάω, κι αυτά να δείχνουν ξανά και για πάντα το είδωλό μου. Πάμε λοιπόν...\n1. Born To Run - Bruce Springsteen (1975)\n"Θα ήθελα να κάνω ένα δίσκο σα να τραγουδάει ο Roy Orbison σε στίχους Dylan και σε παραγωγή Phil Spector" είχε δηλώσει ο ίδιος, μόνο που τελικά το αποτέλεσμα τον ξεπέρασε, αφού ήταν η επιτομή της μυθολογίας του rock αλλά και της θεματολογίας της μετέπειτα δισκογραφίας του. Θα μπορούσα να επιλέξω οποιοδήποτε άλμπουμ του λατρεμένου μου ρόκερ, μόνο που εδώ έχουμε κάποια στοιχεία που σηματοδότησαν τον ήχο του σε συνεργασία με τον Mike Appell και τον John Landau στην παραγωγή, αλλά και τον υποδόριο λυρισμό του μέσα από το πάθος και την ένταση. Από το ανυπέρβλητο, ερωτικά στοιχειωμένο "Thunder Road", τον εφηβικό ύμνο της αλητείας "Born To Run", μέχρι την επικολυρική ελεγεία "Jungleland" για την αγάπη, τη φιλία, τα όνειρα και την ήττα, ο δίσκος αυτός ξεπερνά ακόμα και το ίδιο το Αφεντικό. Κι ήταν τότε διάολε μόνο 26 χρονών...\n2. Once - Glen Hansard (2007)\nΤο ομότιτλο soundtrack της ταινίας του John Carney που στοίχισε μόλις 150,000 δολάρια κι απέφερε 23 εκατομμύρια, χώρια τα βραβεία Academy και Grammy. Ακούγοντας κανείς τραγούδια σαν τα "Falling Slowly", "Leave", "Hill" από τον Glen Hansard και την Marketa Irglova αισθάνεται τυχερός που κάπου στο δωμάτιο κοιμάται μια κιθάρα που τον περιμένει να την "ανάψει" με το άγγιγμά του. Το Once είναι το soundtrack για τις δύσκολες ώρες, όταν τα όνειρα γίνονται πικρά και δε φαντάζουν πια τόσο αθώα. Μια απλή ιστορία του δρόμου που δεν ξεφεύγει σε μελό αλλά γίνεται αλήθεια καθημερινή, όπως ο έρωτας και η απώλεια. "If you want me... satisfy me".\n3. Five Leaves Left - Nick Drake (1969)\nΔεν είναι μόνο η χρονιά που κυκλοφόρησε αυτό το αριστούργημα που με εξιτάρει, αλλά αυτή η θαμπή, ντροπαλή φωνή του τροβαδούρου που αν και τον νίκησαν οι δαίμονές του, πέντε χρόνια μετά, άφησε τρεις σημαδιακούς για τη folk τραγουδοποιία δίσκους κι όλους εμάς να ψαχνόμαστε, όχι μόνο για τα δαχτυλικά κιθαριστικά παιξίματά του αλλά για το πώς γίνεται αυτό το άλμπουμ να το γνωρίζουν μόνο οι επαΐοντες. Διάολε, τι ατυχία, αν δε συγκινείσαι με ελεγείες όπως το "Way To Blue", "Fruit Tree", "Day Is Done", μάλλον λέξεις όπως πόνος, ποίηση, δαίμονας, δε θα σου χτυπήσουν ποτέ την πόρτα.\n4. A L' Olympia - Jacques Brel (1964)\nΟ Brel είναι μια ολόκληρη σχολή και σημείο αναφοράς για όλους τους νυν και αεί μουσικούς και ηθοποιούς, αφού δεν έπαιζε απλά αλλά ζούσε στη σκηνή τους ήρωες των τραγουδιών του. Όποιος έχει δει το σχετικό DVD με αποσπάσματα από τις εμφανίσεις του, σίγουρα θα πρόσεξε τις διογκωμένες φλέβες του, το νευρικό παίξιμό του στο πιάνο, τον τρόπο που ερμήνευε τις ιστορίες του. Σαν να ήταν η τελευταία φορά. Το ίδιο πάθος και δέος ξεχειλίζει κι από τ’ αυλάκια του δίσκου που σε κάνει να νομίζεις πως είσαι αρχές του '60 μέσα στο Olympia και κάπου εκεί στο διάλειμμα κάνεις ένα άφιλτρο παρέα με τον Jacques, λίγο πριν ερμηνεύσει το "Amsterdam" και το "Ne Me Quitte Pas” κι εσύ χαθείς στο σκοτάδι για να τρέξεις πίσω από εκείνη...\n5. Closer - Joy Division (1980)\nΜάντσεστερ, τέλη του '70. Μια ψιλή, βασανιστική βροχή ποτίζει την εργατούπολη. Θατσερισμός, ανεργία, έκρηξη του πανκ και τέσσερις νέοι να κάνουν πρόβα σε θλιβερά υπόγεια προσπαθώντας να μάθουν τα όργανά τους. Ο Ian Curtis σημειώνει τους στίχους του σ’ ένα μπλοκάκι και στα live κινείται σπασμωδικά, βιώνοντας συνεχείς επιληπτικές κρίσεις που θα γίνουν θηλιά στο λαιμό του το Μάιο του '80. Με όνομα που παρέπεμπε ειρωνικά στα ναζιστικά στρατόπεδα συγκέντρωσης, η μπάντα πρόλαβε να κυκλοφορήσει δύο αριστουργήματα, με το Closer να αποτελεί το ευαγγέλιο του post-rock και της ανεξάρτητης σκηνής που θα ξεπηδήσει από το '80 και μετά. Προσοχή! Κομμάτια όπως το "24 Hours", "Passover", "Heart And Soul", δεν ακούγονται απλά, αλλά βιώνονται σα μια κατάβαση στα τρίσβαθα της ψυχής. Όποιος τα καταφέρει θα βγει αλώβητος στην άλλη πλευρά...\n6. The Song Remains The Same - Led Zeppelin (1976)\nΗχογραφημένο στο New York’s Madison Square Garden, ως soundtrack της ομότιτλης ταινίας, η οποία περιλαμβάνει πιο πολλά τραγούδια από τον πρωτότυπο δίσκο, αποτελεί αναμφίβολα ένα μοναδικό ντοκουμέντο της δεξιοτεχνίας, του πάθους και της ερμηνευτικής δεινότητας του group που απογείωσε τα blues, αποδομώντας τα κι ενδύοντάς τα μ’ ένα πιο σκληρό και συνάμα τρυφερό κέλυφος. Τι να πρωτοθαυμάσει κανείς εδώ; Την ασύλληπτη ευφυΐα του Bonjo στα χτυπήματα του "Moby Dick", την ήρεμη δύναμη και τις "πλάτες» στα παιξίματα του John Paul Jones, τις κιθαριστικές δοξαριές του Jimmy Page ή τον φρενιασμένο τρόπο ερμηνείας του Robert Plant; Με ύμνους που ξεπερνούν το ροκ, τα μπλουζ και την ψυχεδέλεια, όπως τα "Dazed And Confused", "No Quarter" και "Stairway To Heaven", η μπάντα περνά στην "αθανασία". Με λίγα λόγια, ένας δίσκος που αποτυπώνει μια ολόκληρη εποχή ή μάλλον είναι η ίδια η εποχή...\n7. The Rise And The Fall Of Ziggy Stardust And The Spiders From Mars - David Bowie (1972)\nΌχι, θα έλειπε ο χαμαιλέοντας Δαυίδ από τη λίστα! Θα ήταν σα να έλειπε η τονική από μια μουσική κλίμακα! Ο άνθρωπος που ενσωμάτωσε στην τέχνη του προκλητικά κι αντιστικτικά στοιχεία, παγιώνοντάς τα ακόμα και στις συνειδήσεις των πιο συντηρητικών. Εδώ, βέβαια, δε μιλάμε για ένα εύπεπτο άλμπουμ αλλά για μια ευφυέστατη συνύπαρξη του glam rock, της bisexual αισθητικής, του σουρεαλισμού που ξέρει να παίζει με τα alien αλλά και με το τρίπτυχο politics-drugs-sex. Κομμάτια-παρακαταθήκη, όχι μόνο για τη rock, όπως τα "Five Years", "Moonage Daydream", "Ziggy Stardust", "Rock 'N' Roll Suicide", άνοιξαν νέους δρόμους και σηματοδότησαν την εξέλιξη όχι μόνο του νεαρού Δούκα David αλλά και των μετέπειτα μουσικών δεκαετιών.\n8. Pithecanthropus Erectus - Charles Mingus (1956)\nΚι όμως, μ’ αυτό το μνημείο της free improvisation προσωπικά ήρθα για πρώτη φορά σοβαρά σ’ επαφή με τη μαγεία της τζαζ. Λέγεται πως ο ίδιος ο Charles δίδαξε το μουσικό αυτό έργο με τον έντονο κοινωνικοπολιτικό του χαρακτήρα καθαρά ακουστικά στους μουσικούς του. Με το αφτί δηλαδή και φυσικά με την ψυχή του συνομιλεί εδώ ο σπουδαίος κοντραμπασίστας με την υπόλοιπη παρέα, από την οποία ξεχωρίζει σαφώς το alto sax του Jackie Mclean. Από το ομότιτλο εμβληματικό track μέχρι το τελειωτικό χτύπημα του "Love Chant", μιλάμε για συνθέσεις που προχωράνε το μυαλό και μπορούν συνάμα να αγγίξουν όλες τις πολύχρωμες ψυχές. Γιατί από τον Mingus και μετά οι έννοιες "αυτοσχεδιασμός" και "μουσικά μοτίβα" θα αποκτήσουν ειδικό βάρος και βάθος.\n9. Over - Peter Hammill (1977)\nΚαι μόνο αυτό να είχε ηχογραφήσει ο Peter θα έφθανε να μπει στο Πάνθεο των τραγουδοποιών που οι ελεγείες τους δεν μπορούν όχι μόνο να αντιγραφούν από κανέναν αλλά ούτε ίσως και να διασκευαστούν. Παρέα εδώ με τους πιο πολλούς από τους θρυλικούς Van der Graaf Generator καταθέτει όλα αυτά τα στοιχεία που περιβάλλουν τις ζωές όλων μας: έρωτας, πάθος, προδοσία, απώλεια, κόλαση. Κορυφαίος ανατόμος της ψυχής, στο Over καταθέτει προσωπικές μαρτυρίες με τον κανόνα του συλλογικού υποσυνείδητου. Ό,τι κάνει δηλαδή μοναδικά και στα live. Νομίζεις ότι κομμάτια όπως τα "Autumn", "Time Heals", "Betrayed", γράφτηκαν για σένα κι ότι ο ίδιος τρύπωσε μυστικά στο δωμάτιο και τις σκέψεις σου για να στα τραγουδήσει.\n10. New West Motel - The Walkabouts (1993)\nΟδηγείς στην ατέλειωτη ευθεία των αμερικάνικων δρόμων πηγαίνοντας για Σηάτλ. Κουρασμένος, σταματάς αρκετά χιλιόμετρα μακριά από τον προορισμό σου, σε μια φωτεινή επιγραφή: New West Motel και δίπλα ένα επαρχιώτικο μπαρ της εθνικής. Μπαίνεις μέσα και παραγγέλνεις μπίρα, καθώς η Carla και ο Chris τραγουδάνε τις φρενιασμένες folk/country ιστορίες τους: "Grand Theft Auto", "Murdering Stone", "Jack Candy". Μετά την πέμπτη μπίρα γίνεσαι ένα με το πάτωμα αλλά αυτοί συνεχίζουν: "Sweet Revenge", "Your Hope Shines". Ξυπνάς μεθυσμένος στο μικρό σου αθηναϊκό δωμάτιο και η μπάντα συνεχίζει στο κεφάλι σου, πιο απαλά τώρα, με μια θλιμμένη μπαλάντα για καταδικασμένους εραστές. Κυρίες και κύριοι, αναφωνείς, οι Walkabouts! Ίσως η πιο παραγνωρισμένη μπάντα του Σηάτλ κι όχι μόνο. Δε σε νοιάζει, αρκεί που η Carla Torgerson και ο Chris Eckman σε άγγιξαν με τις φωνές και τις κιθάρες τους και σε έβαλαν γλυκά να κοιμηθείς μέχρι το επόμενο μοτέλ.


ΗΠΑ: Ο Τραμπ αφήνει ανοιχτό το ενδεχόμενο στρατιωτικής επέμβασης στη Βενεζουέλα | Έθνος\nΚΟΣΜΟΣ 19.03.2019 20:32\nΗ δήλωση του προέδρου των ΗΠΑ έγινε κατά τη διάκριεα της κοινής συνέντευξης Τύπου που παραχώρησε με τον πρόεδρο της Βραζιλίας Ζαϊχ Μπολσονάρου\nΟ Ντόναλντ Τραμπ δήλωσε ότι όλα τα ενδεχόμενα είναι πιθανά, όταν ρωτήθηκε για μια αμερικανική στρατιωτική επέμβαση στη Βενεζουέλα. Η δήλωση του προέδρου των ΗΠΑ έγινε κατά τη διάρκεια της κοινής συνέντευξης Τύπου που παραχώρησε με τον πρόεδρο της Βραζιλίας Ζαΐχ Μπολσονάρου.\nΛίγο νωρίτερα, στην ίδια συνέντευξη, ο Πλανητάρχης, κάλεσε τους Βενεζουελάνους στρατιωτικούς να αποσύρουν τη στήριξή τους στον Νικολάς Μαδούρο, τον οποίο η Ουάσινγκτον δεν αναγνωρίζει ως πρόεδρο.\n"Καλούμε τους Βενεζουελάνους στρατιωτικούς να βάλουν τέλος στη στήριξή τους στον Μαδούρο, ο οποίος δεν είναι παρά μια μαριονέτα" είπε ο Αμερικανός πρόεδρος, λέγοντας επίσης ότι ενδέχεται να επιβληθούν "πολύ πιο σκληρές" κυρώσεις σε βάρος του Καράκας.


Κρεμάστε του το δελτίο στον τοίχο! – RedNews – Τα ερυθρόλευκα νέα\nΣε μία ομάδα με σοβαρότητα και αρχές, ο λόγος του προπονητή, καλώς ή κακώς, είναι νόμος και οποιαδήποτε απειθαρχία πρέπει να τιμωρείται παραδειγματικά, για να μην μετατραπεί η ομάδα σε… σκορποχώρι.\nΑυτό πρέπει να συμβεί και με την περίπτωση του Ούρος Τζούρτζεβιτς. Ο Σέρβος έγραψε στα… παλιά του τα παπούτσια τις οδηγίες του πάγκο του Ολυμπιακού, στο πέναλτι που κέρδισαν οι «ερυθρόλευκοι», σε ένα κρισιμότατο σημείο του αγώνα, με το ρολόι να δείχνει το 89ο λεπτό και την ομάδα πίσω με 2-1.\nΟ Κόντης και οι συνεργάτες του υπέδειξαν, ορθότατα, τον Καρίμ Ανσαριφάρντ ως εκτελεστή, με τον Τζούρτζεβιτς, όμως, να απαιτεί (!!!) να εκτελέσει αυτός το πέναλτι, να… γράφει χαρακτηριστικά συμπαίκτες και προπονητές, να στήνει την μπάλα στα 11 βήματα και να αστοχεί!!!\nΑμέσως μετά, στα αποδυτήρια, ζήτησε συγνώμη, αλλά τι σημασία έχει αυτό.\nΠοιος είναι ο Ούρος Τζούρτζεβιτς και τι έχει προσφέρει στην ομάδα για να απαιτεί να εκτελέσει ένα πέναλτι.\nΠοιος είναι ο Ούρος Τζούρτζεβιτς για να αγνοεί τις εντολές του προπονητικού τιμ.\nΤέτοιες συμπεριφορές πρέπει να… κόβονται από την αρχή, σε διαφορετική περίπτωση υπάρχει ο κίνδυνος να εξελιχθούν σε γάγγραινα.\nΓι αυτό τον λόγο… κρεμάστε του το συμβόλαιο στον τοίχο, στείλτε τον μέχρι το τέλος της σεζόν να προπονείται με τις μπουλντόζες και το καλοκαίρι, ανάλογα και με την συμπεριφορά του, βλέπουμε.\nΟ Ολυμπιακός δεν είναι τσιφλίκι κανενός, πόσο μάλλον ενός… Ουρος Τζούρτζεβιτς!


Αν δείτε στο όνειρό σας ότι κινδυνεύετε, από οτιδήποτε, το όνειρό σας προμηνύει πως οι μπελάδες που σας κυνηγάνε, θα κρατήσουν για πολύ καιρό. Θα διαπιστώσετε ότι κάποιοι συνεργάτες σας δουλεύουν αποκλειστικά και μόνο για τον εαυτό τους. Θα προκύψουν κάποια θέματα που θα πρέπει άμεσα να βρείτε λύσεις.\nΑν όμως δείτε στον ύπνο σας ότι καταφέρνετε να βγείτε αλώβητος από κάποιον κίνδυνο, τότε είτε πολύ κοντά στο να βρείτε την πραγματική ευτυχία. Θέματα που έχουν σχέση με τράπεζες, εφορίες, δάνεια ή κληροδοτήματα και αφορούν εσάς ή τον σύντρoφο σας μπορούν να διευθετηθούν. Μπορείτε πλέον να βάλετε σε εφαρμογή τα σχέδιά σας ενώ δεν αποκλείεται να υπάρξουν και σημαντικές αλλαγές στις όποιες συνεργασίες.


Πας να τους κάνεις πλάκα, αλλά… το ξανασκέφτεσαι - Ποδόσφαιρο - gavros.gr\nΠαρασκευή, 30 Αυγούστου 2019 - 16:13\n«Την πιο ευνοϊκή κλήρωση είχαν ο ΠΑΟΚ και η ΑΕΚ. Απέφυγαν τους πάντες»… «Πολύ εύκολο το πρόγραμμα για ΑΕΚ και ΠΑΟΚ στην Ευρώπη. Δεν έχουν κανένα ματς μεσοβδόμαδα»… «Αν σας στείλουν link για να δείτε την κλήρωση ΑΕΚ και ΠΑΟΚ στο Europa League, μην το ανοίξετε! Είναι ιός! Δεν συμμετέχουν σε καμία κλήρωση»… «Αναβιώνει η εκπομπή “Μένουμε Ελλάδα” με ΠΑΟΚ και ΑΕΚ πρώτους καλεσμένους»… «Κλείστε τα σύνορα στους δικεφάλους, να μη… διασύρουν το ελληνικό ποδόσφαιρο»… «Μετά τον Άγιαξ για τον ΠΑΟΚ, ήρθε το Άζαξ και για τους δύο. Τους έκανε… αόρατους στις κληρώσεις»…\nΗ λίστα με τα… πειράγματα για τους… άφαντους δικεφάλους των ευρωπαϊκών διοργανώσεων, πραγματικά δεν… τελειώνει… Κάθε μέρα που περνά βγαίνουν ολοένα και περισσότερα αστεία. Ολοένα και περισσότερες ατάκες για… καζούρα. Αλλά φτάνει κάποια στιγμή που… σταματάει να σου πάει καρδιά. Όχι για τους λυπάσαι. Εκείνοι, όπως έστρωσαν, κοιμούνται. Και ονειρεύονται… τελικούς Κυπέλλου στον Βόλο, για να πάρουν κάνα βραβείο… Fair Play (!!).\nΌχι, δεν λυπάσαι αυτούς… Λυπάσαι το δύσμοιρο ελληνικό ποδόσφαιρο. Τη Super League που κατήντησε πρωτάθλημα… πολυιδιοκτησίας και παραρτημάτων. Πρωτάθλημα… 100 δανεικών σε κάθε κοντινή ομάδα. Λυπάσαι την Εθνική Ελλάδος, που έχει γίνει ο περίγελος της Ευρώπης. Λυπάσαι το VAR που το κάνουν… εργαλείο προπαγάνδας, κατά του Ολυμπιακού… Θα περίμενε κανείς να έχουν πάρει το μάθημά τους. Αλλά εις μάτην ελπίζεις…\nΆδεια τα μπαλάκια τους στην κλήρωση. Ορφανό το Europa League, από ελληνικές ομάδες. Μόνο ο Θρύλος, στο Champions League, θα δώσει τη μάχη του… Πας να τους κάνεις πλάκα και μετά σκέφτεσαι ξανά, την τραγική κατάσταση, στην οποία η εξυγίανση (συνολικά...) οδήγησε την μπάλα που αγαπάμε… Τελικώς, ας πάρουν απλώς έναν καναπέ και ας καθίσουν να απολαύσουν Ολυμπιακό. Μπορεί να μάθουν και τίποτα, για το πως είναι να συμμετέχεις, με τους άλλους μεγάλους, στο κορυφαίο επίπεδο του ποδοσφαίρου, στην Ευρώπη…\nΚαι επίσημα στην Τενερίφη ο Ναουέλ! (pic)\nΗ ισπανική ομάδα ανακοίνωσε την απόκτηση του πρώην μεσοεπιθετικού του Ολυμπιακού.\nΈφτασε στη χώρα μας ο Μάξι Λοβέρα, ο οποίος δήλωσε έτοιμος να βοηθήσει τον Ολυμπιακό!


Ford ST Carbon Shift Knob - SteedaEU\nΚορδόνι αλλαγής ταχυτήτων Ford ST\nΠροσθέστε κάποια εξωτική, εμπνευσμένη απόδοσης λάμψη στο δικό σας Fiesta or Focus STΕσωτερικό με αυτό το ολοκαίνουργιο αυθεντικό κουμπί αλλαγής ταχυτήτων OE από τη Ford. Η ίνα άνθρακα με μοτίβο ύφανσης είναι ένα τέλειο συμπλήρωμα στην υπάρχουσα επένδυση του οχήματός σας ή στα άλλα αξεσουάρ από ανθρακονήματα που διατίθενται από τη Ford.\nΠροσθέστε κάποια εξωτική, εμπνευσμένη απόδοσης λάμψη στο δικό σας Fiesta or Focus STΕσωτερικό με αυτό το ολοκαίνουριο γνήσιο κουμπί επιλογής OE από τη Ford / Ford Performance\nΗ ίνα άνθρακα με μοτίβο ύφανσης είναι ένα τέλειο συμπλήρωμα στην υπάρχουσα επένδυση του οχήματός σας ή στα άλλα αξεσουάρ από ανθρακονήματα που διατίθενται από τη Ford. Η εξαιρετική αντοχή των ινών άνθρακα συνδυάζεται τέλεια με την εξαιρετικά ελκυστική κρυσταλλική δομή του.\nΕύκολη τοποθέτηση σε εαυτό σας\nΓια Fiesta ST 1.6 Ecoboost ή Focus ST μοντέλα mk3\nΜέρος: FM5Z-7213-C / M-7213-FSTCF


15 πράγματα που δεν είπε κανείς σε μια πρωτάρα μαμά! | imommy\nimommy.gr • Μαμά • 15 πράγματα που δεν είπε κανείς σε μια πρωτάρα μαμά!\nΜαμά | 16 Οκτωβρίου 2013 | 11:44 | Ελένη Χαδιαράκου\n1. Τα μωρά ακόμα κι αν δεν έχουν βγάλει δόντια, δαγκώνουν! …Και πιπιλάνε με δύναμη. Και μασάνε. Μόνο που επειδή δε μπορούν να μασήσουν τσίχλα μασάνε κατά τη διάρκεια του θηλασμού. 2. Τα μωρά δεν κοιμούνται! Τουλάχιστον όπως θα περιμέναμε εμείς να κοιμούνται. Κοιμούνται μόνο μετά από εξουθενωτικό κλάμα. Και αφού έχουν εξουθενώσει κι εσάς. 3. Το δικό σας μωρό δεν κοιμάται! Ναι, θα ακούσετε άλλες μαμάδες να λένε ότι το δικό τους μωρό κοιμάται συνεχόμενα οχτάωρα. Πιθανόν. Όλα τα μωρά δεν είναι ίδια. Επίσης δεν είναι ότι εσείς κάνετε κάτι λάθος και δεν κοιμάται συνεχόμενα. Μην ακούτε τους άλλους. Και το δικό σας μωρό κάποια στιγμή θα κοιμηθεί. Αργά ή γρήγορα 4. Ακόμη κι αν το μωρό κοιμάται ένα συνεχόμενο οχτάωρο, εσείς δε μπορείτε να το απολαύσετε. Μένετε αναγκαστικά ξύπνιες για να τσεκάρετε αν αναπνέει το μωρό. 5. Το ντους είναι μια πολυτέλεια Ενίοτε και μια υπερπαραγωγή, μέχρι να το τελειώσετε. Γι’ αυτό όταν σας δίνεται η ευκαιρία πιάστε την και κάνετε αμέσως ένα ντουσάκι! 6. Τα μωρά σας βρίσκουν όπου κι αν πάτε! Τα μωρά έχουν την όσφρηση εκπαιδευμένου λαγωνικού! Ναι, όσο υπερβολικό κι αν φαίνεται ακόμη κι όταν κοιμούνται μπορούν να σας μυρίσουν παντού, ακόμη κι αν βρίσκεστε στο διπλανό δωμάτιο. Και όταν σας μυρίσουν ξυπνάνε. Και όταν ξυπνάνε φυσικά κλαίνε! 7. Η αγαπημένη ώρα των μωρών είναι: 12:00 -02:00 (μετά τα μεσάνυχτα) «Έλα μαμά, χαμογέλα, παίξε λίγο μαζί μου», θα έλεγε αν μιλούσε. 8. Όλοι έχουν άποψη για το «πώς πρέπει» να μεγαλώσετε το μωρό! Η μαμά, η πεθερά σας, ο σύντροφός σας, μια κυρία που ήρθε για επίσκεψη, μια μακρινή θεία…Και εννοείται πως εσείς τα κάνετε όλα λάθος! 9. Το μωρό σας κάθε μέρα είναι πιο όμορφο από χθες Με τα καθαρά καινούρια του ρουχαλάκια, με τα όμορφα καινούρια παπουτσάκια του. Είναι καθαρό, λαμπερό, λαχταριστό! Ενώ εσείς αντίθετα κάθε μέρα προσπαθείτε να χωρέσετε με το ζόρι σε μια φόρμα, και ίσα που προλαβαίνετε να βουρτσίσετε τα δόντια σας. Είστε δηλαδή ημι-βρόμικη, εντελώς θαμπή και καθόλου λαχταριστή! 10. Όλοι (ξένοι και γνωστοί) προσπαθούν να χαιδέψουν το μωρό σας! Ή να το φιλήσουν , ή να του μιλήσουν από απόσταση αναπνοής! Και εσείς θα ντρέπεστε φριχτά να τους πείτε να μην πλησιάζουν τόοοοσο κοντά. 11. Κάθε μέρα θα παίζετε ένα παιχνίδι που λέγεται: «τι χρώμα έχουν τα κακά μας σήμερα;» Και πράγματι θα το παίζετε πολύ καλά, μια που κάθε μέρα έχετε την ίδια περιέργεια. 12. Δεν είναι όλα τα μωρουδίστικα ρούχα όμορφα Και κάποιοι άνθρωποι σας έχουν φέρει δώρο μερικά από τα χειρότερα που έχετε δει ποτέ. Και μάλιστα χωρίς κάρτα αλλαγής! 13. Όλο το σπίτι θα μυρίζει μητρικό γάλα Στα σεντόνια, τους καναπέδες, την κουζίνα, τη μπανιέρα… παντού θα υπάρχει αυτή η μυρωδιά. 14. Η πρώτη φορά που θα δείτε ή θα κρατήσετε το μωρό ίσως να μην είναι τόσο μαγική όσο όλοι λένε Πιθανόν. Ίσως να πονάτε. Ίσως να πονάτε πολύ! Ίσως να είστε τόσο εξουθενωμένες που να μη θέλετε τίποτε άλλο εκτός από ύπνο. Μην ανησυχείτε. Υπάρχει χρόνος για να ζήσετε πολλές μαγικές στιγμές με το μωρό σας. 15. Θα νιώθετε τόσο έντονα συναισθήματα γι’ αυτό το μωρό… …που θα νιώθετε κάθε φορά που το βλέπετε πως η καρδιά σας πρόκειται να εκραγεί. Από την blogger, Allison Slater Tate, Scarymommy


Απαντήσεις Φύσσα για τις αποχωρήσεις - Ειδήσεις Newsit.gr\nNewsit / Αθλητικά / Απαντήσεις Φύσσα για τις αποχωρήσεις\nΑπαντήσεις Φύσσα για τις αποχωρήσεις\nΔημοσιεύθηκε: 10.09.2010 | 13:54\nΤον προβληματισμό του για την ευκολία με την οποία φεύγουν ποδοσφαιριστές από την Εθνική, εξέφρασε ο τιμ μάνατζερ της ομάδας, που μίλησε για τις περιπτώσεις Γκέκα, Κυργιάκου, Αμανατίδη, αλλά και για τα σενάρια που αφορούν στον Κατσουράνη.\nΟ Φύσσας μίλησε στο ραδιοφωνικό σταθμό Sentra 103,3 και με τις δηλώσεις του δεσμεύτηκε ότι το θέμα θα λάβει τέλος, μετά την συνάντηση που αναμένεται να γίνει την επόμενη εβδομάδα. «Είτε χρειαστεί μια ημέρα, είτε μια ώρα, θα κάτσουμε και θα τα λύσουμε σ’ αυτή τη συνάντηση».\nΓκέκας: «Παλιό το πρόβλημα, ας το λύσουν οι υπεύθυνοι»\nΑναλυτικά οι δηλώσεις του Τάκη Φύσσα:\n«Καταλαβαίνω ότι θέλετε να μάθετε τι συμβαίνει… Για να σας καλύψω κάπως, επειδή έσπασαν τα τηλέφωνα χθες (σ.σ. Πέμπτη), να πω ότι πρώτα ήθελα να ζυγίσω τα πράγματα, να μιλήσω με τον πρόεδρο. Δεν μπορούσα να κάνω εικασίες πριν γνωρίζω τι μέλλει γενέσθαι. Μετά τον απολογισμό που κάναμε μπορώ σήμερα να σας διαφωτίσω κατά κάποιο τρόπο», ανέφερε αρχικά, ο Τάκης Φύσσας.\nΓια τον Γιάννη Αμανατίδη: «Η αποχώρηση του Γιάννη Αμανατίδη έγινε σε μια πραγματικά στιγμή που κανείς δεν το περίμενε και οι λόγοι που εξέφρασε ο Γιάννης, και που έθεσε τον εαυτό του εκτός Εθνικής, μόνο απορία μπορούσαν να μας προκαλέσουν. Δε μίλησε μαζί μου, βγήκε και το ανακοίνωσε μόνος του, χωρίς να ειδοποιήσει κανένα. Εχω μιλήσει μαζί του στο παρελθόν, ήμουν σε επικοινωνία μαζί του, παρότι ο Γιάννης έλεγε τα αντίθετα… Ο καθένας ας πιστέψει ό,τι θέλει και ποιος είναι ειλικρινής. Ο Γιάννης μιλούσε για την εποχή-Ρεχάγκελ και τι γινόταν τότε, επομένως δεν είναι το θέμα μας».\nΓια τον Σωτήρη Κυργιάκο: «Μίλησα μαζί του, δεν μπόρεσε να μου πει ξεκάθαρα τι είναι αυτό που τον ενοχλεί… Εγώ γνωρίζω πολύ καλά ότι τον ενοχλούν κάποια πράγματα, χωρίς να σημαίνει ότι συμφωνώ μαζί του, αλλά μπορώ να τον κατανοήσω. Είχα όλη την καλή διάθεση τον βοηθήσω και να μιλήσω μαζί του για να λύσουμε το πρόβλημα, όπως θα γίνει και τώρα. Να είστε σίγουροι ότι θα λύσουμε το πρόβλημα. Αυτό θα γίνει στη συνάντηση που θα έχουμε με τον πρόεδρο και τον κ. Σάντος και τους τρεις αρχηγούς την επόμενη εβδομάδα. Δεν έχει σημασία πόσο θα κρατήσει η συνάντηση, το θέμα είναι ότι όταν θα βγούμε από τα γραφεία θα τα έχουμε λύσει τα θέματά μας 100%».\nΓια το αν ο Γκέκας κατηγόρησε τον Κατσουράνη: «Από τη στιγμή που ο ίδιος ο παίκτης δεν μιλά για τους λόγους που αποχωρεί από την Εθνική ομάδα δεν θα το κάνω εγώ. Από τη στιγμή που διέψευσε για τον Κατσουράνη, εγώ θα τον προστατεύσω».\nΚαζάνι που βράζει η Εθνική – Ο Κατσουράνης φέρεται ως πέτρα του σκανδάλου – Παρέμβαση Μπιτσαξή\nΓια τους Τζόρβα και Σεϊταρίδη: «Είναι παραφιλολογία αυτά για Τζόρβα και Σεϊταρίδη, δεν είμαι ενήμερος για κάτι τέτοιο, δεν έχω μιλήσει με τα παιδιά.\nΓια το γεγονός ότι μίλησαν οι Σεϊταρίδης, Τζόρβας, Κατσουράνης στην Παιανία: «Ε λοιπόν; Τι σημαίνει αυτό; Εγώ δεν έχω καμία πληροφορία ότι θέλουν να φύγουν από την Εθνική.\nΤα είπαν Κατσουράνης – Τζόρβας – Σεϊταρίδης\nΓια το Κώστα Κατσουράνη: «Μας αδικεί όλους αυτή η μουρμούρα. Οποιαδήποτε μετάβαση και να γινόταν στη μετά-Ρεχάγκελ εποχή θα ήταν πολύ δύσκολη. Επρεπε να έχουμε κουράγιο κα υπομονή, είμαι έτοιμος να λύσουμε τα προβλήματά μας. Από τη στιγμή που αποχωρούν οι παίκτες και δεν λένε το πρόβλημά τους, εγώ θα το μεταφέρω στον πρόεδρο και επόμενη εβδομάδα θα το λύσουμε. Αυτό που πρέπει να προβληματίζει είναι ότι φεύγουν παιδιά από την Εθνική με ευκολία αφήνουν την Εθνική».\n«Όταν είχε έρθει ο κ. Ρεχάγκελ θυμάστε τι είχε γίνει, όλοι ξέρουμε. Τώρα μιλάμε για τα φρέσκια κουλούρια, όμως τότε ήταν μια άλλη μετάβαση και υπήρχαν άλλα προβλήματα, με παίκτες μεγάλης προσωπικότητας, όμως και τότε καταφέραμε και βγήκαμε από αυτό».\nΓια το αν υπερβαίνει τα όρια ο Κατσουράνης, δημιουργώντας πρόβλημα: «Κάποιοι μιλάνε πολύ, βγάζουν το άγχος τους, καθένας ποδοσφαιριστής έχει τη δική του προσωπικότητα. Εχω ζήσει πολλούς ποδοσφαιριστές, που ξεπερνούν τα όρια. Δεν θα εξελιχθεί, θα κοπεί την επόμενη εβδομάδα, θα λυθεί και θα φύγουμε όλοι από εκείνο το δωμάτιο ενωμένοι, για να μην έχουμε ξανά πρόβλημα και νομίζω ότι πρέπει πάνω από όλα να είναι η Εθνική ομάδα».\n«Στον Φάνη το είπα, επειδή με έφερε προ τετελεσμένου γεγονότος, με πήρε προχθές και μου είπε «Τάκη θα βγάλω ανακοίνωση ότι αποχωρώ». Εγώ προσπάθησα να του πω ότι θα κάνουμε ένα ραντεβού να λύσουμε αυτό που ενοχλεί, το θέμα που υπάρχει και τον παρακάλεσα να το ξανασκεφτεί και για το δικό του καλό και για την Εθνική ομάδα, αλλά δεν ήθελε να ακούσει. Σίγουρα πάντως θα μιλήσω μαζί του».\nΟλυμπιακός: Προπόνηση με… Τρίκαλα, πριν από τη Μακάμπι!


Εκτυπώνουμε κρυφά δραχμή (και άλλα παραμύθια) -από τον Χάρη Ζάβαλο\nΑπό Χάρης Ζάβαλος on\t 01/06/2015 Etc\nΈπεσε τυχαίως σήμερα στα χέρια μας άρθρο ελβετικής εφημερίδας με τίτλο: Εκτυπώνουν οι πτωχευμένοι Έλληνες κρυφά δραχμή;\nΤο συγκεκριμένο άρθρο, που δημοσιεύτηκε το περασμένο Σάββατο, 30 Μαίου, μας ενημερώνει ότι η Αθήνα προετοιμάζεται παρασκηνιακά για έξοδο από το Ευρώ ενώ στον Καναδά έχουν πάρει φωτιά οι εκτυπωτές και παράγουν χαρτονομίσματα για πάρτη μας. Η καναδική εταιρεία Fortress Paper Ltd, μέσω της θυγατρικής της στην Ελβετία, Landqart (οπότε καθόλου τυχαίο και το άρθρο), παράγει πυρετωδώς χαρτί ασφαλείας που θα χρησιμοποιηθεί για την εκτύπωση χαρτονομισμάτων.\nΤελικά όμως, τo internet, όλο το Μάιο, έχει οργιάσει και σωρεία άρθρων μας ενημερώνει ότι, μιας και οι διαπραγματεύεις δεν θα οδηγήσουν πουθενά και το Grexit αποτελεί πλέον μοναδικό σενάριο, καιρός είναι οι εκτυπωτικές εταιρείες, εκμεταλλευόμενες την κλιμάκωση της ελληνικής κρίσης, να κάνουν χρυσές δουλειές και να εκτοξεύσουν τις μετοχές τους στο χρηματιστήριο στα ύψη.\nΗ καναδική εφημερίδα, The Globe and Mail, με άρθρο της στις 15 Μαίου, κάνει λόγο για σύνδεση του πιθανολoγούμενου Grexit με τον διπλασιασμό της τιμής της μετοχής της Fortress Paper Ltd, διευκρινίζοντας οτί αυτό αποτελεί απλά μια εικασία.\nΤον Ιούνιο του 2012, η τιμή της μετοχής της εταιρείας αυξήθηκε κατά 42%, δύο μέρες αφότου ανακοίνωσε ότι “είχε παραγγελία κοπής χαρτονομίσματος”. Εκείνη την εποχή, το δημόσιο χρέος της Ελλάδος είχε εκτοξευθεί και ο όρος “Grexit” είχε μόλις εισέλθει στο παγκόσμιο οικονομικό λεξικό.\nΤρία χρόνια μετά, η Ελλάδα έχει ξεμείνει και πάλι από μετρητά, και η τιμή της μετοχής σημειώνει άλλη μια θεαματική άνοδο. Ο διαδικτυακός τόπος Zero Hedge επισήμανε πρώτος τη σύμπτωση, η οποία οδηγεί σε εικασίες ότι το ελληνικό δράμα τροφοδοτεί ένα κερδοσκοπικό ράλι στο χρηματιστήριο.\nΗ ιστοσελίδα Bloomberg Business, στις 12 Μαίου, αναφέρεται στην άνοδο της εταιρείας Fortress Paper Ltd και μάλιστα ως την μεγαλύτερη σε διάστημα δύο ετών. Παραθέτει επιπλέον γράφημα και στατιστικά που επιβεβαιώνουν την αύξηση της τιμής της μετοχής κατά 62% μέσα σε ένα μόνο μήνα. Με άκρως δημοσιογραφική σαφήνεια, μας ενημερώνει ότι ΜΙΑ ιστοσελίδα υποστηρίζει ότι η εταιρεία μπορεί να έχει συνάψει συμφωνία με την ελληνική κυβέρνηση. Ακολούθως, αναφέρει το όνομα της ιστοσελίδας, η οποία δεν είναι άλλη από την προαναφερθείσα Zero Hedge. Υποστηρίζει ότι ο λόγος της ανόδου της εταιρείας είναι η πιθανή συμφωνία της με την Ελληνική κυβέρνηση, η οποία είναι έτοιμη για ένα ”παράλληλο εθνικό νόμισμα” κατά την έξοδό της από το Ευρώ. Τέλος, επικεντρώνει την προσοχή μας στην πώληση τόνων χαρτιού ασφαλείας από τη θυγατρική της Fortress στην Ελβετία, Landqart, κατά το έτος 2014, χωρίς να διευκρινίζει τη χώρα αποδέκτη.\nΚαι ερχόμαστε σε ακόμα μία εταιρεία που φιλοδοξεί να μας ”βοηθήσει” να εκτυπώσουμε την πολυπόθητη δραχμούλα μας. Η Βρετανική De La Rue (DLAR.L), σύμφωνα με το Reuters και την πηγή του που επιθυμεί να μην αποκαλυφθεί, έχει καταστρώσει ήδη σχέδια για την εκτύπωση χαρτονομισμάτων εάν η Ελλάδα εξέλθει από το ευρώ. Το άρθρο αυτό, που δημοσιεύτηκε στις 18 Μαίου, σημειώνει ότι η πληγείσα από την κρίση Ελλάδα θα πρέπει να οδηγηθεί σε νέες εκλογές στις 17 Ιουνίου, των οποίων το αποτέλεσμα θα καθορίσει αν τελικά θα πρέπει να εγκαταλείψει το ευρώ, γεγονός που πιθανότατα θα εξαπλώσει την οικονομική καταστροφή σε ολόκληρη την ήπειρο.\nΘεωρώντας την έξοδο από το ενιαίο νόμισμα της Ευρώπης δεδομένη, επισημαίνει την έκτακτη ανάγκη κοπής χαρτονομισμάτων. Ενώ οι εκτυπωτές της χώρας θα ενορχηστρώνουν την παραγωγή της δραχμής, οι παγκόσμιες επιχειρήσεις για ακόμη μια φορά θα μας «διευκολύνουν». Και γιατί όχι η εταιρεία αυτή να μην είναι η De La Rue; Οι επενδυτές έσπευσαν να αγοράσουν μετοχές της εταιρείας, των οποίων η τιμή αυξήθηκε κατά 11% τον τελευταίο μήνα. Η De La Rue, βέβαια, τρίβει τα χέρια της ήδη από τον Νοέμβρη και ανακοινώνει ότι μία αλλαγή καθεστώτος στην Ελλαδα καθώς και μία έξοδος απο την Ευρωζώνη θα πυροδοτήσει νέα άνοδο στον όμιλο.\nΆλλη μία ιστοσελίδα (thecommentator.com), αναφέρεται στο γεγονός και στο ότι φημολογείται ότι η De La Rue έχει ήδη ξεκινήσει να κόβει χαρτονομίσματα δραχμής (και γιατί όχι και γερμανικά μάρκα) αναμένοντας από στιγμή σε στιγμή την έξοδο της Ελλάδος από το Ευρώ (ή και τη διάλυση της Ευρωζώνης). Ο διευθύνων σύμβουλος της εταιρείας επισημαίνει ότι δεν είναι δυνατή η εκτύπωση νέων χαρτονομισμάτων εν τη μια νυκτί, για αυτό η εταιρεία του θα πρέπει να βιαστεί και να κερδίσει αυτόν τον αγώνα δρόμου, αφήνοντας πίσω της όποιον παραμονεύει (και πιθανότατα να εννοεί την Fortress Paper Ltd ή όποια άλλη ανταγωνιστική).\nΚανείς δεν γνωρίζει αν επίκειται άμεση επιστροφή στη δραχμή. Αρκετοί οικονομολόγοι την θεωρούν ως τη μοναδική λύση στην οικονομική κρίση που μας ταλανίζει και από ότι φαίνεται θα συνεχίσει αν δεν καταφύγουμε σε δραστικές λύσεις. Ένα όμως είναι βέβαιο, οι συγκεκριμένες εταιρείες εκμεταλλεύονται απροκάλυπτα την κατάσταση, ενισχύοντας τις φήμες για Grexit και Graccident, βλέποντας έτσι τις τιμές των μετοχών τους να καλπάζουν και τα κέρδη τους να πολλαπλασιάζονται. Επιπλέον, καθόλου τυχαίο δεν είναι ότι τα αμερικανικά και ελβετικά site αναφέρονται αποκλειστικά στην καναδική Fortress και τη θυγατρική της ελβετική, ενώ τα ευρωπαικά στη βρετανική De La Rue, ασκώντας έτσι τη δική τους, διαπλεκόμενη πάντα, πολιτική.\nΣτον βωμό του χρήματος αξίζει άλλωστε να θυσιάσεις τα πάντα, και οι λαοί αποτελούν πάντα ασήμαντες παράπλευρες απώλειες.\nΔΡΑΧΜΗ Ελλάδα ΚΡΙΣΗ\nPingback: Εκτυπώνουμε κρυφά δραχμή (και άλλα παραμύθια) | Ελεύθερη Λαική Αντιστασιακή Συσπείρωση


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: ΓΙΑΝΝΕΝΑ-Στην αφετηρία το μεγάλο έργο της ΔΕΥΑΙ\nΜια ξεχωριστή μέρα για τη ΔΕΥΑΙ αλλά και για ολόκληρο το λεκανοπέδιο των Ιωαννίνων είναι η σημερινή καθώς ο Δήμαρχος και πρόεδρος της Επιχείρησης, Θωμάς Μπέγκας, υπέγραψε τη σύμβαση του έργου με τίτλο «Κατασκευή Δικτύων Αποχέτευσης Ακαθάρτων ΔΕ Ιωαννίνων», προϋπολογισμού 19,5 εκ. ευρώ, με τον ανάδοχο που προέκυψε από τη διαγωνιστική διαδικασία. Έτσι, ξεκινά άμεσα η...\nυλοποίηση του πρώτου μέρους από το «μεγάλο έργο» της ΔΕΥΑΙ στο οποίο συγκαταλέγεται και η επέκταση του βιολογικού καθαρισμού.\nΘ. Μπέγκας: «Αναβάθμιση της ποιότητας ζωής και\nπροστασία του περιβάλλοντος»\nΜε αφορμή την υπογραφή της σύμβασης ο Δήμαρχος Ιωαννίνων τόνισε τα εξής: «Είμαι ευτυχής που υπογράφουμε σήμερα την έναρξη ενός μεγάλου έργου υποδομής και προστασίας του περιβάλλοντος, το οποίο αναβαθμίζει την ποιότητα ζωής χιλιάδων συνδημοτών μας Το έργο αυτό είναι μέρος του μεγαλύτερου επενδυτικού προγράμματος που εκπόνησε και θα εκτελέσει η ΔΕΥΑΙ. Το άλλο είναι η αναβάθμιση του τριτοβάθμιου βιολογικού όπου δυστυχώς με τις τελευταίες εξελίξεις θα καθυστερήσει. Το ποτάμι όμως δεν γυρίζει πίσω και η προσπάθεια μας θα έχει αίσιο τέλος. Η δική μας Δημοτική Αρχή αφήνει μια μεγάλη παρακαταθήκη στον τόπο και τη ΔΕΥΑΙ. Ευχαριστώ όλους τους συνεργάτες μας στη ΔΕΥΑΙ, πολιτικό και υπηρεσιακό προσωπικό, γιατί με τη δική τους συμβολή πετύχαμε, ότι έχουμε κάνει μέχρι σήμερα».\nΤο έργο αφορά την κατασκευή ολοκληρωμένων δικτύων συλλογής και μεταφοράς ακαθάρτων, στους οικισμούς Καρδαμίτσια, Εξοχή (Νέα Ζωή), Τσιφλικόπουλο, Δροσιά – Πεντέλη, Κ. Νεοχωρόπουλο και Σεισμόπληκτα (οικισμοί εντός λεκάνης του ρέματος Λαγκάτσι που καταλήγει στην λίμνη Παμβώτιδα). Τα ακάθαρτα θα μεταφέρονται στην υφιστάμενη ΕΕΛ Ιωαννίνων, η οποία θα επεκταθεί κατάλληλα για την κάλυψη των πρόσθετων αναγκών. Με τα προβλεπόμενα συμβατικώς έργα μεταφοράς, καλύπτεται επίσης ο οικισμός της Πεδινής. Στους ως άνω οικισμούς, προβλέπονται νέα εσωτερικά δίκτυα ακαθάρτων ενώ τα υφιστάμενα έργα των δικτύων ακαθάρτων ενσωματώνονται στα νέα έργα. Σε σχέση με τα έργα μεταφοράς, προβλέπεται η κατασκευή νέου αγωγού μεταφοράς που ξεκινά από την περιοχή του Κάτω Νεοχωρόπουλου με κατεύθυνση προς Καρδαμίτσια, ο οποίος θα συλλέγει τα λύματα από τους οικισμούς Κάτω Νεοχωρόπουλο, Σεισμόπληκτα, Τσιφλικόπουλο, Καρδαμίτσια και Νέα Ζωή,και θα καταλήγει σε νέο συμπληρωματικό Γ.Α.Α. στην έξοδο της πόλης των Ιωαννίνων και τελικώς στην υφιστάμενη ΕΕΛ Ιωαννίνων. Τέλος, τα λύματα του οικισμού της Πεντέλης – Δροσιάς θα οδηγούνται στο υφιστάμενο δίκτυο της Πόλης των Ιωαννίνων, εκτός από μία μικρή περιοχή που θα καταλήγει στο προτεινόμενο δίκτυο του οικισμού των Καρδαμιτσίων, με αγωγό διερχόμενο από τον οικισμό της Άμμου Μαρμάρων. Για τη μεταφορά των λυμάτων προβλέπονται 6 αντλιοστάσια ακαθάρτων. Το συνολικό μήκος των προτεινόμενων εσωτερικών δικτύων και των βαρυτικών αγωγών μεταφοράς είναι 55,5Km και των καταθλιπτικών αγωγών 6,57Km. Τέλος, στο αντικείμενο του έργου περιλαμβάνεται η κατασκευή 3.750 ιδιωτικών συνδέσεων. Υπενθυμίζεται ότι το συνολικό έργο της ΔΕΥΑΙ περιλαμβάνει:\niii) την κατασκευή νέων δικτύων αποχέτευσης στα Καρδαμίτσια, Εξοχή (Νέα Ζωή), Σεισμόπληκτα, Κάτω Νεοχωρόπουλο, Τσιφλικόπουλο, Δροσιά - Πεντέλη, Άμμος Μαρμάρων. Για τη μεταφορά των λυμάτων προβλέπονται 6 αντλιοστάσια ακαθάρτων. Το συνολικό μήκος των εσωτερικών δικτύων και των βαρυτικών αγωγών μεταφοράς είναι 55,5 Km και των καταθλιπτικών αγωγών 6,57 Km.


ΚΑΝΕΛΑ :Μπορεί αυτό το μοναδικό καρύκευμα να βοηθήσει να νικήσετε το κοιλιακό λίπος; -\nΚΑΝΕΛΑ :Μπορεί αυτό το μοναδικό καρύκευμα να βοηθήσει να νικήσετε το κοιλιακό λίπος;\nTOPICS:Κοιλιακό Λίποςεπίπεδα γλυκόζηςινσουλίνηκάψουλα κανέλαςκανέλακαρύκευμανηστεία\nΑυτό το καρύκευμα που πρόκειται να αναφέρω είναι ένα από τα παραμελημένα, αλλά υγιέστερο καρύκευμα στον κόσμο…\nΜπορείτε ακόμα να το αποκαλέσετε και «λιποδιαλυτικό καρύκευμα»… με έναν έμμεσο τρόπο.\nΚαι ναι, μπορεί πραγματικά να σας βοηθήσει να κερδίσετε τη μάχη ενάντια στο κοιλιακό λίπος εάν τον χρησιμοποιείτε καθημερινά… Θα εξηγήσω γιατί.\nΑκολουθούν μερικά άλλα οφέλη αυτού του καρυκεύματος θαύματος:\nείναι ένα ΠΟΛΥ ισχυρό αντιοξειδωτικό\nμπορεί να έχει αντιβακτηριακές και αντιμυκητιακές ιδιότητες\nκαι δωδεκάδες άλλα οφέλη\nΈτσι ποιο είναι αυτό το θαυματουργό καρύκευμα που νικά το κοιλιακό λίπος;\nΛοιπόν… είναι η καλή παλαιά νόστιμη κανέλα!\nΑν και η κανέλα δεν αυξάνει άμεσα το κάψιμο του λίπους (όπως με την αύξηση του μεταβολικού ρυθμού, κ.λπ.), ΜΠΟΡΕΙ πραγματικά να σας βοηθήσει να κάψετε κοιλιακό λίπος και να αδυνατίστε με έναν έμμεσο τρόπο.\nΣε μια μελέτη που δημοσιεύθηκε το 2003 στην ιατρική φροντίδα «Diabetes Care», ομάδες χωρίστηκαν σε άτομα που έπαιρναν 1, 3, ή 6 γραμμάρια κανέλας ανά ημέρα σε μορφή κάψουλας (η αναλογία του 1/4 έως 1 κουταλιού του γλυκού κανέλας).\nΠώς να εκμεταλλευτεί την κανέλα για να χάσει το επίμονο λίπος της κοιλιάς…\nΠώς η Μεγάλη Εβδομάδα σε βοηθά να χάσεις κιλά και να φροντίσεις την υγεία σου\nBe the first to comment on "ΚΑΝΕΛΑ :Μπορεί αυτό το μοναδικό καρύκευμα να βοηθήσει να νικήσετε το κοιλιακό λίπος;"


ΕΤΣΙ ΤΟ ΒΛΕΠΩ: ΤΑ ΘΕΜΕΛΙΩΔΗ ΣΥΣΤΑΤΙΚΑ ΤΗΣ ΕΛΛΗΝΙΚΗΣ ΚΟΙΝΩΝΙΑΣ\nΑναρτήθηκε από vasilis tsiknakos (philosofos) στις 12:51 μ.μ.\nΠολύ ωραία τα γράφεις. Ο καθένας κοιταεί το συμφέρον του, και αν ο γείτονας παίρνει πιο πολλά από τον ίδιο απλά βγαίνουμε στους δρόμους και παριστάνουμε τους επαναστάτες!\n15 Δεκεμβρίου 2008 - 4:18 μ.μ.\nΕπέτρεψέ μου να διαφωνίσω.\nΤο βασικό συστατικό της Ελληνικής Κοινωνίας πιστεύω ότι είναι το ότι όλα μα όλα γίνονται βάση πολιτικού κόστους σε όλους ανεξαιρέτους τους τομείς. Εάν εκλείψει αυτό και ισχύσει η αξιοκρατία, τότε θα ξαναγράψουμε ιστορία. Τέτοια που θα τη ζηλέψουν οι αρχαίοι Έλληνες.\n17 Δεκεμβρίου 2008 - 7:33 μ.μ.


Έρχεται μπαράζ εκκαθαρίσεων εισφορών για επαγγελματίες | ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΑΡΟΥΣΙ\nΔιπλό πακέτο εκκαθαρίσεων εισφορών περιμένει τους αυταπασχολούμενους τους αμέσως επόμενους δύο μήνες.\nΤο πρώτο πακέτο αφορά συγκεκριμένα τους παράλληλα απασχολούμενους ελεύθερους επαγγελματίες, ενώ το δεύτερο όσους αμείβονται με απόδειξη δαπάνης.\nΌσον αφορά τους παράλληλα απασχολούμενους, πληροφορίες του Capital.gr από αρμόδια στελέχη του e-ΕΦΚΑ αναφέρουν πως προς τα τέλη του τρέχοντος μηνός-αρχές του επομένου θα προχωρήσει η εκκαθάριση εισφορών για το 2021, έτσι ώστε τα ειδοποιητήρια να αναρτηθούν τον Ιούνιο.\nΤο δεύτερο πακέτο, οι ίδιες πηγές επιβεβαιώνουν πληροφορίες, σύμφωνα με τις οποίες θα έλθει έως το τέλος του τρέχοντος μηνός-αρχές του επομένου, καθώς θα ξεκινήσει η καταβολή των μηνιαίων εισφορών από όσους αμείβονται με απόδειξη δαπάνης (“τίτλους κτήσης” ή παραστατικό παρεχόμενων υπηρεσιών ), ενώ οι εισφορές του 2019,2020, 2021 και του μισού σχεδόν 2022 θα μπορούν σε πλάνο δόσεων προκειμένου να μην επιβαρυνθούν οι υπόχρεοι με μία εφάπαξ πληρωμή τους.\n1. Tι ισχύει για τους παράλληλα απασχολούμενους\nΥπενθυμίζεται πως, με βάση τον ασφαλιστικό νόμο Βρούτση, από την 1η Ιανουαρίου του 2020 οι μισθωτοί που είναι παράλληλα και ελεύθεροι επαγγελματίες (π.χ. έχουν “μπλοκάκι”, είναι μέλη εταιρειών, έχουν ατομική επιχείρηση κ.λπ.) απαλλάσσονται από την υποχρέωση καταβολής εισφορών κύριας ασφάλισης -υγείας, εφόσον για τη μισθωτή τους απασχόληση καταβάλλονται (από τους ίδιους και τους εργοδότες τους) εισφορές προς τους παραπάνω ασφαλιστικούς κλάδους οι οποίες ξεπερνούν μηνιαίως τα 252 ευρώ.\nΈτσι, όποιος μισθωτός το 2021 πλήρωνε, μαζί με τον εργοδότη του, πάνω από 252 ευρώ/μήνα για εισφορές δεν υποχρεούται να πληρώσει καμία εισφορά λόγω της παράλληλης −με τη μισθωτή– ελεύθερης επαγγελματικής δραστηριότητας.\nΑντίθετα, όποιος, ως μισθωτός, το 2021 πλήρωνε μηνιαίως, μαζί με τον εργοδότη του, κάτω από 252 ευρώ/μήνα θα πρέπει να καταβάλει ο ίδιος τη διαφορά η οποία προκύπτει μεταξύ των εισφορών που καταβλήθηκαν για τη μισθωτή απασχόληση και των 252 ευρώ/μήνα.\nΓια παράδειγμα, έστω για μισθωτή απασχόληση το 2021 καταβάλλονταν εισφορές (εργοδοτικές και εργατικές) υπέρ της κύριας ασφάλισης και υγείας ύψους 200 ευρώ/μήνα. Συνεπώς, προκύπτει μια διαφορά 52 ευρώ/μήνα μεταξύ των εισφορών που καταβλήθηκαν λόγω της μισθωτής δραστηριότητας (200 ευρώ/μήνα) και της 2ης ασφαλιστικής κατηγορίας για τους επαγγελματίες (252 ευρώ/μήνα). Σε ετήσια βάση, η διαφορά ανέρχεται σε 624 ευρώ. Η διαφορά αυτή αποτελεί χρεωστικό υπόλοιπο, το οποίο πρέπει να εξοφληθεί από τον ίδιο τον παράλληλα απασχολούμενο-ασφαλισμένο.\nΗ εξόφληση των εισφορών του 2021 θα γίνει σε 6 ισόποσες μηνιαίες δόσεις.\n2. Τι ισχύει για τους αμειβόμενους με αποδείξεις δαπάνης\nΤρεις “ταχύτητες” προβλέπει το υφιστάμενο “καθεστώς” για τις εισφορές των αμειβόμενων με απόδειξη δαπάνης (για ποσό έως 10.000 ευρώ ετησίως) με το οποίο θα “τρέξουν” οι εισφορές όσων αμείβονται με αποδείξεις δαπάνης:\n– Η πρώτη “ταχύτητα” αφορά στις εισφορές που καταβλήθηκαν το 2019 με βάση το προηγούμενο πλαίσιο. Αυτές θα εκκαθαριστούν μετά από διαίρεση του συνολικού ετήσιου ποσού των εισφορών που έχει καταβληθεί μέσω παραστατικών παροχής υπηρεσιών για κύρια σύνταξη δια του ποσού της πρώτης ασφαλιστικής κατηγορίας. Για το διάστημα από 1ης Φεβρουαρίου 2019 έως 31 Δεκεμβρίου 2019 διενεργείται η εκκαθάριση εισφορών που έχουν καταβληθεί από παραστατικά παροχής υπηρεσιών (σ.σ. αποδείξεις δαπάνης) κατόπιν διαίρεσης του συνολικού ετήσιου ποσού των εισφορών που έχει καταβληθεί μέσω παραστατικών παροχής υπηρεσιών για κύρια σύνταξη δια του ποσού της πρώτης ασφαλιστικής κατηγορίας (σ.σ. της παρ. 1 του άρθρου 39 του νόμου 4387/2016).Ο χρόνος ασφάλισης που προκύπτει από την εκκαθάριση δεν μπορεί να ξεπερνά τους 11 μήνες ασφάλισης. Οι καταβληθείσες εισφορές για κύρια ασφάλιση επιμερίζονται ισομερώς στους μήνες ασφάλισης που δημιουργούνται. Δεν εφαρμόζονται οι διατάξεις περί παράλληλης ασφάλισης, παρά μόνο ως προς το κατώτατο όριο εισφορών, όπως ίσχυε την 31η Δεκεμβρίου 2019.\n– Η δεύτερη “ταχύτητα” αφορά στα παραστατικά παροχής υπηρεσιών που εκδίδονται από 1η Ιανουαρίου του 2020 και έπειτα. Γι’ αυτά θα ισχύσει το πλαίσιο που προβλέπει το νέο πλαίσιο, σύμφωνα με τα οποίο προβλέπονται εισφορές 20,28% επί της καθαρής αξίας της απόδειξης δαπάνης (εισφορές υπέρ ΕΦΚΑ για κύρια σύνταξη 13,33% και για υγειονομική περίθαλψη 6,95%) . Τίθεται, όμως, ένα ανώτατο πλαφόν στο ύψος της 1ης ασφαλιστικής κατηγορίας των επαγγελματιών, δηλαδή τα 210 ευρώ/μήνα. Ειδικά, όμως, για τα παραστατικά που εκδίδονται βάσει γραπτών συμβάσεων που είχαν καταρτισθεί πριν από την 1η Φεβρουαρίου 2019, το νέο “καθεστώς” έχει εφαρμογή από την 1η Σεπτεμβρίου 2021.\n– Η τρίτη “ταχύτητα” αφορά στα έσοδα από πνευματικά ή συγγενικά δικαιώματα επί έργων, στα έσοδα από παραχώρηση δικαιώματος εκμετάλλευσης διπλώματος ευρεσιτεχνίας και τις αμοιβές από συμπτωματική πώληση προσωπικών περιουσιακών στοιχείων που δεν συνιστούν εμπορική δραστηριότητα. Για τις δραστηριότητες αυτές υπάρχει απαλλαγή από την υποχρέωση καταβολής εισφορών.


Φεβρουάριος 20, 2019 - ΤΜΗΜΑ ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ ΝΕΩΝ ΤΕΧΝΟΛΟΓΙΩΝ, ΠΑΝΕΠΙΣΤΗΜΙΟ ΠΑΤΡΩΝ\nΑρχική / 2019 / Φεβρουάριος / 20 (Τετάρτη)\nΗμερίδα ενημέρωσης για Erasmus+ (25.2.2019)\nΤο Τμήμα Διεθνών Σχέσεων διοργανώνει ημερίδα ενημέρωσης για το πρόγραμμα Erasmus+, τη Δευτέρα, 25 Φεβρουαρίου 2019 και ώρα 10:00 π.μ. στο Συνεδριακό και Πολιτιστικό Κέντρο του Πανεπιστημίου. Στην ημερίδα θα υπάρχει σύνδεση και με τα Τμήματα του Αγρινίου μέσω τηλεδιάσκεψης.\nΦεβρουάριος 20, 2019Φεβρουάριος 20, 2019από cultureσε Erasmus


Η 28η Οκτωβρίου1940 μέσα από τους θησαυρούς του Ιστορικού Αρχείου του ΕΚΠΑ (φωτο) | Pontos News\n28 Οκτώβριος 2020, 15:06 - Τελευταία Ενημέρωση: 28 Οκτώβριος 2020, 15:06\nΟρόσημο και για το Πανεπιστήμιο Αθηνών υπήρξε η 28η Οκτωβρίου 1940, καθώς από την πρώτη στιγμή συνέβαλε με όλες του τις δυνάμεις στον Ελληνοϊταλικό Πόλεμο, συντονισμένο με την ελληνική κοινωνία.\nΗ πολύπλευρη συμμετοχή του αποτυπώνεται στο πλούσιο Ιστορικό Αρχείο του, ψηφίδες του οποίου φέρνει στο φως το Αθηναϊκό-Μακεδονικό Πρακτορείο Ειδήσεων.\nΣτιγμιότυπα από μεγάλες αλλά και μικρές καθημερινές ιστορίες, μέσα από τα ψηφιοποιημένα και τεκμηριωμένα έγγραφα του Αρχείου, σχολιάζει ο αναπληρωτής καθηγητής Ιστορίας Βαγγέλης Καραμανωλάκης, πρόεδρος του Ιστορικού Αρχείου ΕΚΠΑ.\nΠρώτος σταθμός είναι φυσικά η εγκύκλιος της 28ης Οκτωβρίου 1940 του υπουργείου Παιδείας για τη διακοπή των μαθημάτων, και κυρίως η υπόμνηση της διαφύλαξης του Αρχείου του Πανεπιστημίου σε κατάλληλους χώρους του ιδρύματος. Ας μην ξεχνάμε ότι τα επόμενα χρόνια υπήρξαν, όπως αποτυπώνεται στα έγγραφα του Αρχείου, πολλές σημαντικές καταστροφές και κλοπές από τις δυνάμεις κατοχής στους επιταγμένους πανεπιστημιακούς χώρους.\nΘα μπορούσα να σταθώ σε πολλά τεκμήρια, επιτρέψτε μου όμως να σταθώ σε ένα, μια από τις χιλιάδες «μικρές» ιστορίες που φιλοξενεί το Ιστορικό Αρχείο. Χρονολογείται τον Σεπτέμβριο του 1941 και είναι η επιστολή ενός πατέρα, ο οποίος απευθύνεται στον Πρύτανη λόγω της σύλληψης του γιου του από τους Ιταλούς [φωτ. δεξιά]. Το αίτημα είναι διπλό: αφενός να γίνει δεκτός παρά την καθυστερημένη εγγραφή του, και αφετέρου να μεσολαβήσει το Πανεπιστήμιο για την απελευθέρωσή του. Το έγκλημα του φοιτητή ήταν το ότι σιγοτραγούδησε την ιταλική «Χωριατοπούλα», δηλαδή το «Κορόιδο Μουσολίνι», όπως είχε μεταφερθεί στην ελληνική γλώσσα. Σημειώνω ότι σύντομα πολλά από αυτά τα τεκμήρια θα αποτελέσουν μέρος ενός ψηφιακού μουσείου για την περίοδο, χάρη στην υποστήριξη του Κοινωφελούς Ιδρύματος Κοινωνικού και Πολιτιστικού Έργου (ΚΙΚΠΕ).\nΗ περίοδος 1940-1944 περιλαμβάνει περισσότερα από 30.000 τεκμήρια ψηφιοποιημένα και τεκμηριωμένα έγγραφα. Προέρχονται όλα από το Αρχείο Πρωτοκόλλου κι αποτελούν τη ραχοκοκαλιά του πανεπιστημιακού αρχείου και σταδιακά αναρτώνται στο ψηφιακό αποθετήριο ΠΕΡΓΑΜΟΣ.\nΚαταρχήν, η πλειονότητα των φοιτητών του επιστρατεύτηκε ενάντια στον ιταλικό φασισμό, πολεμώντας στο μέτωπο, ενώ οι φοιτήτριές του συνέβαλαν στον αγώνα στα μετόπισθεν. Προσωπικό του Πανεπιστημίου συμμετείχε στην παθητική αεράμυνα. Παράλληλα επιστρατεύτηκε ένα σημαντικό τμήμα του διδακτικού και διοικητικού προσωπικού, ενώ πολλοί καθηγητές ανέλαβαν εξειδικευμένους ρόλους σε ευαίσθητους τομείς, όπως οι τηλεπικοινωνίες και η ηλεκτροδότηση. Είναι αξιοσημείωτο ότι καθηγητές του Πανεπιστημίου, όπως οι Κωνσταντίνος Τσάτσος, Ιωάννης Θεοδωρακόπουλος και Ιωάννης Κακριδής έστειλαν επιστολή στον δικτάτορα Ιωάννη Μεταξά, στην οποία του ζητούσαν να τους επιτραπεί η κατάταξή τους στο στρατό για να πολεμήσουν.\nΗ αίτησή τους απορρίφθηκε και τους υποδείχθηκε να προσφέρουν τις υπηρεσίες τους στην «πνευματική επιστράτευση», στη «διαφώτιση» δηλαδή του πληθυσμού και στην εμψύχωση των στρατευμένων, έναν τομέα στον οποίον συνεισέφεραν και πολλοί άλλοι πανεπιστημιακοί.\nΈνας ιδιαίτερα κρίσιμος τομέας ήταν εκείνος της ιατρικής περίθαλψης των τραυματιών του πολέμου, όπου συγκροτήθηκαν ειδικές επιτροπές, όπως λ.χ. για την αντιμετώπιση των κρυοπαγημάτων. Επιτάχθηκε το Αρεταίειο Νοσοκομείο για τη νοσηλεία τραυματιών πολέμου, ενώ το Αιγινήτειο διέθεσε κλίνες για τη νοσηλεία ψυχικά νοσούντων «εκ του πολέμου». Εργαστήρια του Πανεπιστήμιου, όπως εκείνο της Πειραματικής Φαρμακολογίας, τέθηκαν στη διάθεση της ελληνικής άμυνας. Το εργαστήριο λ.χ. της Οργανικής Χημείας αφιερώθηκε στην κατασκευή πυροσβεστικού αφρού για πολεμικούς σκοπούς. Το Πανεπιστήμιο, επίσης, συμμετείχε με ένα ιδιαίτερα σημαντικό ποσό στον έρανο που προκήρυξε το καθεστώς της 4ης Αυγούστου για την ενίσχυση της εθνικής άμυνας.\nΗ εγκύκλιος της 28ης Οκτωβρίου 1940\nΌπως αποτυπώνεται και στα έγγραφα του Ιστορικού Αρχείου, το Πανεπιστήμιο μπήκε σύσσωμο στον πόλεμο. Την ίδια ώρα υπήρξαν και μια σειρά άλλες συνέπειες στη λειτουργία του ιδρύματος, όπως η κατάργηση της διδασκαλίας της ιταλικής και γερμανικής γλώσσας ή η διακοπή της καταβολής των διδάκτρων από τους φοιτητές.\nΟι φοιτητές και φοιτήτριες ήταν παρόντες και παρούσες, αντέδρασαν δυναμικά. Επιστρατεύτηκαν στο μέτωπο, τραυματίστηκαν, αιχμαλωτίστηκαν ή και σκοτώθηκαν. Την ίδια μέρα της κήρυξης του πολέμου ξεκίνησε από τα Προπύλαια αυθόρμητη φοιτητική διαδήλωση προς το μνημείο του Άγνωστου Στρατιώτη. Κατόπιν κατέβηκε την οδό Σταδίου και προχώρησε προς το Πολυτεχνείο, και κατευθύνθηκε προς την Casa d’Italia. Ας μην ξεχνάμε ότι οι φοιτητές και οι φοιτήτριες του Πανεπιστημίου της Αθήνας, αλλά και των άλλων πανεπιστημίων και ανώτατων σχολών της χώρας συμμετείχαν ενεργά στην αντίσταση ενάντια στον κατακτητή είτε με ειρηνικούς τρόπους (διαδηλώσεις, διαμαρτυρίες κ.ά.), είτε συμμετέχοντας σε ένοπλα σώματα.\nΕίναι γνωστό λ.χ. ότι το κτήριο της Πανεπιστημιακής Λέσχης, στην Ιπποκράτους, αποτέλεσε κέντρο αντιστασιακής δράσης την περίοδο της Κατοχής.\nΣτα μέτωπα, διεθνώς, οι εμπόλεμες περιοχές επιβάλλουν λογοκρισία για λόγους εμπιστευτικότητας των στρατιωτικών κινήσεων κτλ. Το Ιστορικό Αρχείο του Πανεπιστημίου Αθηνών περιλαμβάνει τεκμήρια για το διδακτικό προσωπικό που δούλεψε σε επιτροπές λογοκρισίας;\nΗ λογοκρισία δεν επιβλήθηκε από το καθεστώς λόγω πολέμου, προϋπήρχε στο πλαίσιο της συνολικής αυταρχικής πολιτικής της 4ης Αυγούστου. Παρ’ όλα αυτά, ο πόλεμος δημιούργησε καινούργιες ανάγκες, όπως σωστά παρατηρείτε η λογοκρισία αποτέλεσε διεθνές χαρακτηριστικό σε όλα τα εμπόλεμα μέρη. Υπάρχουν πολλά έγγραφα από το υπουργείο Παιδείας ώστε να παρουσιαστούν καθηγητές στον Αστυνομικό Διευθυντή Λογοκρισίας για να αναλάβουν υπηρεσία στη λογοκρισία επιστολών από και προς το Μέτωπο. Είναι χαρακτηριστική η επιστολή του υπουργείου Εθνικής Παιδείας και Θρησκευμάτων, που κοινοποιεί ο πρύτανης του Πανεπιστημίου Αθηνών σε όλους τους καθηγητές, ώστε οι τελευταίοι να γράψουν τις εντυπώσεις τους από τις λογοκριμένες επιστολές σε σχέση ιδιαίτερα με το πατριωτικό πνεύμα τους.\nΣτην ίδια κατεύθυνση, ενδεικτική είναι η επιστολή του καθηγητή της Νομικής Σχολής και γνωστού νομικού Γεωργίου Μαριδάκη, ο οποίος έχοντας διαβάσει περισσότερες από 1.200 επιστολές αναφέρεται στον πατριωτισμό που χαρακτήριζε τη μέγιστη πλειοψηφία, σε βαθμό που παρά «τας ανορθογραφίας και τας ασυνταξίας» που περιείχαν, ο λογοκριτής σημείωσε στο περιθώριο των επιστολών «εύγε».\nΣυμπερασματικά, από τη μελέτη όλου αυτού του υλικού ποιο είναι το σχόλιο σας;\nΝα πούμε καταρχήν ότι το Πανεπιστήμιο πορεύτηκε και πορεύεται σε έναν συνεχή διάλογο με την ελληνική κοινωνία. Η ομόθυμη συμμετοχή όλων των δυνάμεών του στον πόλεμο, είναι χαρακτηριστική και του υψηλού αισθήματος πατριωτισμού αλλά και της ανάγκης του ελληνικού λαού για την υπεράσπιση της ελευθερίας. Δεν είναι τυχαίο ότι η έναρξη του πολέμου σηματοδότησε ουσιαστικά και το τέλος της δικτατορίας του Μεταξά. Και δεν είναι τυχαίο ότι η 28η Οκτωβρίου του 1940 αποτέλεσε μια ημερομηνία ορόσημο για τη συλλογική μνήμη, ακόμη και στους διχασμένους καιρούς που ακολούθησαν.\nΕΚΠΑ, Αρχειο, 1940, 28η Οκτωβρίου


ΚΚΕ: Κανένα λαϊκό σπίτι να μη μείνει απροστάτευτο - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 4 Δεκεμβρίου 2013, 18:19 / Ανανεώθηκε 4 Δεκεμβρίου 2013, 18:20 ΚΚΕ: Κανένα λαϊκό σπίτι να μη μείνει απροστάτευτο\nΤην ανάγκη να μη μείνει κανένα λαϊκό σπίτι απροστάτευτο «στα νύχια των τραπεζών και της εφορίας» επισημαίνει το ΚΚΕ, σε ανακοίνωσή του για το θέμα των πλειστηριασμών.\nΌπως αναφέρει ο Περισσός, «η κυβερνητική πρόταση για σταδιακό ξεπάγωμα των πλειστηριασμών ακόμη και για πρώτη κατοικία σχετικά χαμηλής αντικειμενικής αξίας, καθώς και η πρόταση του ΣΥΡΙΖΑ για παράταση της αβεβαιότητας για ένα χρόνο, αφήνουν ανοιχτό το δρόμο σε πλειστηριασμούς λαϊκών κατοικιών, συντηρώντας τα αδιέξοδα και την αγωνία όσων, εξαιτίας της φτώχειας και της ανεργίας, δε μπορούν να αποπληρώσουν στεγαστικά δάνεια».\n«Μόνη επίκαιρη», καταλήγει το Κομμουνιστικό Κόμμα, «είναι η πρόταση νόμου του ΚΚΕ για την απαγόρευση των πλειστηριασμών λαϊκών κατοικιών και για ουσιαστική ανακούφιση από τα δυσβάσταχτα δάνεια».


Όχι στις διώξεις των αγωνιζόμενων αγροτών! | Μέτωπο Αγώνα Σπουδαστών\nΌχι στις διώξεις των αγωνιζόμενων αγροτών!\nΑναρτήθηκε στις March 4th, 2019\nΟι φοιτητικοί και σπουδαστικοί σύλλογοι Θεσσαλίας, πιο συγκεκριμένα οι φοιτητικοί σύλλογοι Γεωπονίας ΦΠ, ΗΜΜΥ, Αρχιτεκτονικής, Μηχανολόγων Μηχανικών, Παιδαγωγικού Τμήματος Ειδικής Αγωγής, Παιδαγωγικού Τμήματος Δημοτικής Εκπαίδευσης και ο Σύλλογος Οικότροφων Λάρισας, με κοινό ψήφισμα, στηρίζουν τους διωκόμενους αγωνιστές αγρότες που η κυβέρνηση ΣΥΡΙΖΑ στέλνει στα αγροτοδικεία επειδή παλεύουν για τα δικαιώματά τους.\nΟι φοιτητικοί σύλλογοι καταγγέλλουν την προσπάθεια τρομοκράτησης των αγροτών από την κυβέρνηση και τη δικαστική δίωξη εναντίον συνδικαλιστών με διαδικασίες εξπρές, χωρίς καν το δικαίωμα να απολογηθούν πριν δικαστούν!\nΗ καταστολή και οι διώξεις πάνε χέρι-χέρι με την αντιλαϊκή πολιτική! Κάθε φορά που κάποιος κινητοποιείται, η κυβέρνηση και οι σύμμαχοί της τρέχουν να συκοφαντήσουν και να υπονομεύσουν τον αγώνα, να βάλουν τον υπόλοιπο λαό απέναντι! Τα ίδια μέσα αξιοποιούν κάθε φορά που και εμείς οι φοιτητές βγαίνουμε στο δρόμο.\nΑυτό που φοβούνται είναι η οργάνωση, η συλλογική διεκδίκηση και η κοινή πάλη εργαζομένων, αγροτών μαζί με τους φοιτητές γιατί μπορεί να βάλει εμπόδια στην αντιλαϊκή πολιτική τους.\nΟι φοιτητές είμαστε στο πλευρό των αγωνιζόμενων αγροτών!!!\n« Πανελλαδικό Συντονιστικό Συλλόγων Οικοτρόφων\nΑΝΑΚΟΙΝΩΣΗ ΜΑΣ ΓΙΑ ΤΗΝ 8 ΜΑΡΤΗ »